***Монгол Улсын Их Хурлын 2012 оны ээлжит намрын чуулганы Аюулгүй байдал, гадаад бодлогын байнгын хорооны 01 дүгээр сарын 16-ны өдөр /Лхагва гариг/-ийн хуралдаан 14 цаг 55 минутад Төрийн ордны “В” танхимд эхлэв.***

Улсын Их Хурлын гишүүн, Байнгын хорооны дарга Ц.Цолмон ирц, хэлэлцэх асуудлын дарааллыг танилцуулж хуралдааныг даргалав.

*Хуралдаанд ирвэл зохих 16 гишүүнээс 10 гишүүн ирж, 62.5 хувийн ирцтэй байв. Үүнд:*

***Чөлөөтэй:*** *М.Батчимэг, Ц.Баярсайхан, Ц.Улаан.*

***Тасалсан :***Р.Амаржаргал, *Х.Баттулга, Д. Бат-Эрдэнэ.*

***Нэг. Тэсэрч дэлбэрэх бодис, тэсэлгээний хэрэгслийн эргэлтэд хяналт тавих тухай хуулийн шинэчилсэн найруулгын төсөл болон Аж ахуйн үйл ажиллагааны төсөл, Аж ахуйн үйл ажиллагааны тусгай зөвшөөрлийн тухай хуульд нэмэлт оруулах тухай хуулийн төсөл*** */анхны хэлэлцүүлэг****/.***

Хэлэлцэж буй асуудалтай холбогдуулан Батлан хамгаалах яамны Стратегийн бодлого төлөвлөлтийн газрын дарга, бригадын генерал Д.Баярсайхан, Уул уурхайн яамны Стратегийн бодлого, төлөвлөлтийн Уул уурхайн бодлогын хэлтсийн дарга Б.Нэргүй, Зэвсэгт хүчний жанжин штабын Стратегийн удирдлага, төлөвлөлтийн хэлтсийн дарга Л.Гантөмөр, Зэвсэгт хүчний жанжин штабын Ерөнхий зориулалтын Цэргийн командлалын ахлах мэргэжилтэн С.Содов, Мэргэжлийн хяналтын ерөнхий газрын Байгаль орчин аялал жуулчлал, геологи, уул уурхайн хяналтын газрын улсын ахлах байцаагч, Э.Эрдэмгэрэл Тагнуулын ерөнхий газрын ажилтан С.Болд, Цагдаагийн ерөнхий газрын Эрүүгийн цагдаагийн газрын 4 дүгээр хэлтсийн ахлах төлөөлөгч Ч.Алтанхуяг, Онцгой байдлын ерөнхий газрын ахлах мэргэжилтэн, онцгой байдлын хурандаа Л.Болдбаатар, Уул уурхайн яамны Стратегийн бодлого, төлөвлөлтийн газрын Уул уурхайн бодлогын хэлтсийн мэргэжилтэн Л.Зууннаст, Улсын Их Хурлын Тамгын газрын Аюулгүй байдал, гадаад бодлогын байнгын хорооны референт Г.Нандинцэцэг нар байлцав.

Байнгын хорооноос гаргасан ажлын хэсгийн танилцуулгыг ажлын хэсгийн ахлагч, Улсын Их Хурлын гишүүн О.Баасанхүү танилцуулав.

Танилцуулгатай холбогдуулан Улсын Их Хурлын гишүүн Д.Ганхуяг, З.Энхболд нарын асуусан асуултад Улсын Их Хурлын гишүүн Ц.Цолмон, О.Баасанхүү нар хариулж тайлбар хийв.

Улсын Их Хурлын гишүүн Р.Амаржаргал санал хэлэв.

*Ажлын хэсгийн гаргасан зарчмын зөрүүтэй саналуудаар санал хураав.*

**Ц.Цолмон :** -Санал гаргасан Улсын Их Хурлын гишүүн О.Баасанхүү, Г.Баярсайхан, Д.Бат-Эрдэнэ, Б.Гарамгайбаатар, Д.Ганбат цаашид ажлын хэсэг гэнэ.

1. Хуулийн төслийн нэгдүгээр зүйлийн 1.1 дэх хэсгийн “зорилт” нь гэсний дараа “үйлдвэрлэлийн зориулалттай” гэж нэмэх. Төслийн 3 дугаар зүйлийн “Батлан хамгаалах болон цагдаа, тагнуул, хилийн цэргийн зориулалтын тэсэрч дэлбэрэх бодис, тэсэлгээний хэрэгслийн эргэлтийг тусгай хуулиар зохицуулна.”гэсэн 3.2 дахь хэсгийг хасах гэсэн хоёр томъёололыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 3

Бүгд 10

Гишүүдийн олонхийн саналаар дэмжигдлээ.

**2.** Төслийн 4 дүгээр зүйлийн 4.1.1 дэх заалтыг ““тэсэрч дэлбэрэх бодис” гэж тэсэлгээний хэрэгсэл, гадны үйлчлэлийн нөлөөгөөр агшин зуурын хугацаанд химийн урвалд орж, өндөр даралт үүсгэн дулаан ялгаруулах химийн нэгдэл буюу механик хольцыг;” ãýæ ººð÷ëºí íàéðóóëах саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

**3.**Төслийн 4 дүгээр зүйлийн 4.1.4 дэх заалтын “реэкспортлох,” гэснийг хасах саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

**4.**Төслийн 4 дүгээр зүйлийн 4.1.8 дахь заалтыг ““мэргэжлийн итгэмжлэгдсэн байгууллага” гэж Мэргэжлийн зөвлөлийн санал, дүгнэлтийг үндэслэн геологи, уул уурхайн асуудал эрхэлсэн төрийн захиргааны төв байгууллагаас эрх олгосон, тэсэрч дэлбэрэх бодис, тэсэлгээний хэрэгсэлд сорилт туршилт хийх эрхтэй, шинжээчдээс бүрдсэн, лабораторийн туршилтын бааз бүхий хуулийн этгээдийг;”“ ãýæ ººð÷ëºí íàéðóóëàõ саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

**5.**Төслийн 4 дүгээр зүйлийн 4.1.9 дэх заалтыг “мэргэжлийн зөвлөл” гэж тэсэрч дэлбэрэх бодис, тэсэлгээний хэрэгслийн эргэлтэд хяналт тавих чиг үүрэгтэй төрийн байгууллага болон мэргэжлийн холбоо, судалгаа, шинжилгээний байгууллагын төлөөллийг оролцуулсан зөвлөлийг;” ãýæ ººð÷ëºí íàéðóóëàõ саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

**6.**Төслийн 4 дүгээр зүйлд **“**“шинжээч” гэж бие даан мэргэжлийн дүгнэлт гаргах тэсэрч дэлбэрэх бодис, тэсэлгээний хэрэгслийн чиглэлээр мэргэшсэн болон зөвлөх зэрэгтэй инженерийг.” гэсэн 4.1.10 дахь заалт нэмэх.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

**7.**Төслийн 5 дугаар зүйлийн “тэсэрч дэлбэрэх бодис, тэсэлгээний хэрэгслийг импортлох, экспортлоход улсын хилээр нэвтрүүлэх, дамжуулан өнгөрүүлэх, нэвтрүүлэхийг хориглох хилийн боомтыг тогтоох” гэсэн 5.1.3 дахь заалтыг хасах саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

**8.**Төслийн 5 дугаар зүйлийн “цагдаа, дотоодын цэргийн хамгаалалтад байх онц чухал объектын жагсаалтыг батлах” гэсэн 5.1.5 дахь заалтыг хасах саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

**9.**Төслийн 5 дугаар зүйлд “Монгол Улсын нутаг дэвсгэрт эргэлтийг зөвшөөрөх олон улсад бүртгэлтэй тэсэрч дэлбэрэх бодис, тэсэлгээний хэрэгсэл болон тэдгээрийн үндсэн түүхий эдийн жагсаалтыг батлах;” гэсэн 5.1.5 дахь заалт нэмэх саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 3

Бүгд 10

Гишүүдийн олонхийн саналаар дэмжигдлээ.

10.Төслийн 6 дугаар зүйлийн 6.1.1 дэх хэсгийн агуулахын гэсний дараах аюулын зэрэг болон гэснийг хасах саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 3

Бүгд 10

Гишүүдийн олонхийн саналаар дэмжигдлээ.

11. Төслийн 6 дугаар зүйлийн тэсэрч дэлбэрэх бодис тэсэлгээний хэрэгслийн үйлдвэрлэлийн байр хадгалах агуулахын болон тээвэрлэлтийн үед мөрдөх аюулгүй ажиллагааны стандартыг хөдөлмөрийн асуудал эрхэлсэн төрийн захиргааны төв байгууллага, мэргэжлийн хяналтыг хэрэгжүүлэх төв байгууллагатай хамтран боловсруулж стандартын мэргэжлийн байгууллагаар батлуулах гэсэн 6.1.2 дахь заалтыг хасах гэсэн саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

12. Төслийн 6 дугаар зүйлийн 6.1.3 дахь заалтыг тэсэлгээний ажил хийх тодорхой талбайд гүйцэтгэх, тэсэрч дэлбэрэх бодис, тэсэлгээний хэрэгслийг үйлдвэрлэх, импортлох, экспортлох, худалдах, тэсэлгээний ажил, үйлчилгээ үзүүлэх /гэрээгээр гүйцэтгэх тусгай зөвшөөрлийг Мэргэжлийн зөвлөлийн санал, дүгнэлтийг үндэслэн олгох гэж өөрчлөн найруулах гэсэн саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

13. Төслийн 6 дугаар зүйлийн 6.1.4 дэх заалтыг мэргэжлийн зөвлөлийг 15 аас доошгүй хүний бүрэлдэхүүнтэй байгуулж дүрмийг батлах гэж өөрчлөн найруулах гэсэн саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

14. Төсөлд Мэргэжлийн зөвлөлийн бүрэн эрх гэсэн 7 дугаар зүйл нэмэх.

**“7 дугаар зүйл. Мэргэжлийн зөвлөлийн бүрэн эрх**

7.1.Тэсэрч дэлбэрэх бодис, тэсэлгээний хэрэгслийн эргэлтийн асуудлаар Мэргэжлийн зөвлөл дараах бүрэн эрхийг хэрэгжүүлнэ:

7.1.1.тэсэрч дэлбэрэх бодис, тэсэлгээний хэрэгслийн үйлдвэр, агуулахын зураг төсөл, техник, эдийн засгийн үндэслэлийг хэлэлцэх, дүгнэлт гаргах;

7.1.2.энэ хууль болон холбогдох бусад хууль тогтоомж, дүрэм, заавар зөрчсөн хуулийн этгээдийн тусгай зөвшөөрлийг түдгэлзүүлэх, хүчингүй болгох санал гаргах;

7.1.3.Мэргэжлийн зөвлөл нь тэсэрч дэлбэрэх бодис, тэсэлгээний хэрэгслийн чиглэлээр мэргэшсэн болон зөвлөх зэрэгтэй инженерийг шинжээчээр ажиллуулж болно;

7.1.4.Төрийн захиргааны байгууллагаас томилогдсон мэргэжлийн зөвлөлийн гишүүд нь хурлаар хэлэлцэж шийдвэрлэсэн асуудлаар харъяа байгууллагын удирдлагадаа тухай бүр тайлагнаж байна” гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 3

Бүгд 10

Гишүүдийн олонхийн саналаар дэмжигдлээ.

**15.**Төслийн 7 дугаар зүйлийн 7.1.2 дахь заалтыг “тэсэрч дэлбэрэх бодис, тэсэлгээний хэрэгсэл үйлдвэрлэх болон хадгалах байр, агуулахын газрын байнгын байршлыг Тэсэлгээний ажлын аюулгүй ажиллагааны нэгдсэн дүрмийн дагуу тогтоож мэдээллийн нэгдсэн санд ажлын таван өдрийн дотор бүртгүүлэх;” ãýæ ººð÷ëºí íàéðóóëàõ саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 3

Бүгд 10

Гишүүдийн олонхийн саналаар дэмжигдлээ.

**16.**Төслийн 8 дугаар зүйлд “Аюулгүйн бүсийг Тэсэлгээний ажлын аюулгүй ажиллагааны нэгдсэн дүрэмд заасны дагуу тогтооно.” гэсэн 8.2 дахь хэсэг нэмэхгэсэн саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 3

Бүгд 10

Гишүүдийн олонхийн саналаар дэмжигдлээ.

**17.**Төсөлд “Тэсэрч дэлбэрэх бодис, тэсэлгээний хэрэгслийн үйлдвэрийн болон хадгалах байр, агуулах дахь аюулгүй ажиллагаа гэсэн 9 дүгээр зүйл нэмэх.

**“9 дүгээр зүйл.Тэсэрч дэлбэрэх бодис, тэсэлгээний хэрэгслийн**

**үйлдвэрийн болон хадгалах байр, агуулахын**

**аюулгүй ажиллагаа**

9.1.Тэсэрч дэлбэрэх бодис, тэсэлгээний хэрэгслийн үйлдвэрийн болон хадгалах байр, агуулах дахь аюулгүй ажиллагааны журмыг геологи, уул уурхайн болон батлан хамгаалахын асуудал эрхэлсэн төрийн захиргааны төв байгууллага мэргэжлийн хяналтыг хэрэгжүүлэх төв байгууллагатай хамтран батална гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 3

Бүгд 10

Гишүүдийн олонхийн саналаар дэмжигдлээ.

18. Төслийн 9 дүгээр зүйлийн 9.1. дэх хэсгийг тэсэрч дэлбэрэх бодис тэсэлгээний хэрэгслийг импортлох, экспортлох хилийн боомтыг Засгийн газар тогтооно гэж өөрчлөн найруулах саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 3

Бүгд 10

Гишүүдийн олонхийн саналаар дэмжигдлээ.

19.Төслийн 9 дүгээр зүйлд Тэсэрч дэлбэрэх бодис, тэсэлгээний хэрэгслийг улсын хилээр нэвтрүүлэхэд хилийн мэргэжлийн хяналтын алба хяналт тавина гэсэн заалт 9.2 дахь хэсэг нэмэх саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 3

Бүгд 10

Гишүүдийн олонхийн саналаар дэмжигдлээ.

20. Төслийн 9 дүгээр зүйлд хилээр нэвтрүүлж байгаа тэсэрч дэлбэрэх бодис, тэсэлгээний хэрэгслийг хилийн мэргэжлийн хяналтын алба бүртгэж тухай бүр мэдээллийн нэгдсэн санд хүргүүлнэ” 9.3 дахь хэсэг нэмэх саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

**21.**Төслийн 10 дугаар зүйлийн 10.1.5 дахь заалтыг “мэргэжлийн ажиллах хүчнээр хангагдсан байх. Мэргэжлийн ажиллах хүчинд тавигдах шаардлагыг Тэсэлгээний ажлын аюулгүй ажиллагааны нэгдсэн дүрмээр тогтооно;” ãýæ ººð÷ëºí íàéðóóëàõ саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

**22.**Төслийн 10 дугаар зүйлийн 10.1.6 дахь заалтын “цагдаагийн” гэсний өмнө “Зэвсэгт хүчний жанжин штаб,” гэж нэмэх саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

**23.**Төслийн 10 дугаар зүйлийн 10.2 дахь хэсгийг“Үйлдвэрлэсэн тэсэрч дэлбэрэх бодис, тэсэлгээний хэрэгсэл сери /цуврал/ дугаар бүхий сав, баглаа боодолтой байх бөгөөд сери /цуврал/ дугаарыг геологи, уул уурхайн асуудал эрхэлсэн төрийн захиргааны төв байгууллага олгоно.”ãýæ ººð÷ëºí íàéðóóëàõ саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 3

Бүгд 10

Гишүүдийн олонхийн саналаар дэмжигдлээ.

**24.**Төслийн 10 дугаар зүйлийн 10.4 дэх хэсгийг “Тэсэрч дэлбэрэх бодис, тэсэлгээний хэрэгсэл, пиротехникийн үйлдвэрийг шинээр байгуулж, ашиглалтад оруулахад мэргэжлийн итгэмжлэгдсэн байгууллага, Мэргэжлийн зөвлөлийн санал, дүгнэлтийг гаргуулсан байна.” ãýæ ººð÷ëºí íàéðóóëàõ саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 3

Бүгд 10

Гишүүдийн олонхийн саналаар дэмжигдлээ.

**25.**Төслийн 10 дугаар зүйлийн 10.5 дахь хэсгийн “51-ээс” гэснийг **“66-гаас”** гэж өөрчлөх саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

**26.**Төслийн 11 дүгээр зүйлийн 11.1.1 дэх заалтыг “тэсэрч дэлбэрэх бодис, тэсэлгээний хэрэгсэл хадгалах аюулгүй ажиллагааны шаардлага хангасан зориулалтын агуулахтай байх, мэргэжлийн боловсон хүчний талаарх хяналтыг хэрэгжүүлэх төв байгууллагын тодорхойлолт авсан байх;” ãýæ ººð÷ëºí íàéðóóëàõ саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 3

Бүгд 10

Гишүүдийн олонхийн саналаар дэмжигдлээ.

**27.** Төслийн 11 дүгээр зүйлийн 11.3.3 дахь заалтын “гэрээ,” гэсний дараа “иргэний зориулалтын батламж,”гэж нэмэх гэсэн саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

28. Төслийн 11 дүгээр зүйлийн 11.3.4 дэх заалтын “санал” гэсний дараа “авсан байх ба санал өгөх хугацааг ажлын 10 өдрийн дотор шийдвэрлэж байх.”гэж нэмэх саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

29.Төслийн 13 дугаар зүйлийн 13.1 дэх хэсгийн “цагдаагийн байгууллага“ гэсний дараа “олгож, аюулгүй байдалд хяналт тавих ба харуул хамгаалалтыг дотоодын цэргийн байгууллага гүйцэтгэнэ.”гэж нэмэх саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

**30.** Төслийн 13 дугаар зүйлийн 13.2 дахь хэсгийг “Тэсэрч дэлбэрэх бодисыг тэсэлгээний хэрэгслийн хамт тээвэрлэхийг хориглоно.”гэж өөрчлөн найруулах саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

**31.** Төслийн 13 дугаар зүйлд “Тэсэрч дэлбэрэх бодис, тэсэлгээний хэрэгслийн тээвэрлэлтийн үед мөрдөх аюулгүй ажиллагааны журмыг Цагдаагийн төв байгууллага мэргэжлийн хяналтыг хэрэгжүүлэх төв байгууллагатай хамтран батална.” гэсэн 13.7 дахь хэсэг нэмэх саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

**32.** Төслийн 14 дүгээр зүйлийн 14.2.2 дахь заалтын “тагнуулын” гэсний өмнө “цагдаагийн болон” гэж, “санал” гэсний дараа “, дүгнэлтийг авсан байх” гэж тус тус нэмэх саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

**33.** Төслийн 15 дугаар зүйлийн 15.2 дахь хэсгийг “Энэ хуулийн 15.1-д зааснаас бусад хуулийн этгээд нь тэсэлгээний ажлыг тусгай зөвшөөрөл бүхий хуулийн этгээдээр гүйцэтгүүлнэ.”гэж өөрчлөн найруулах саналыг дэмжиж байгаа гишүүд гараа өргөнө үү.

Зөвшөөрсөн 9

Татгалзсан 1

Бүгд 10

Гишүүдийн олонхийн саналаар дэмжигдлээ

**34.** Төслийн 22 дугаар зүйлийн 22.1.3 дахь хэсэгт 17.4, 18.1.8 гэж нэмэх саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

35. Төсөлд дор дурдсан агуулгатай 18 дугаар зүйл нэмэх:

**“18 дугаар зүйл.Даатгал**

18.1.Тэсэрч дэлбэрэх бодис, тэсэлгээний хэрэгслийн эргэлтэд оролцож байгаа хуулийн этгээд нь үйл ажиллагааны эрсдэл, иргэний амь нас, эрүүл мэндийг заавал даатгуулсан байна.” Санал гаргасан ажлын хэсэг. 10-8

**36.**Төслийн 18 дугаар зүйлийн 18.1.3 дахь заалтын хэрэгслийг гэсний дараах нийтийн тээврийн гэснийг зориулалтын бус гэж өөрчлөх саналыг дэмжиж байгаа гишүүд гараа өргөнө үү.

Зөвшөөрсөн 9

Татгалзсан 1

Бүгд 10

Гишүүдийн олонхийн саналаар дэмжигдлээ.

37. Төслийн 8 дугаар зүйлийн 18.1 дэх хэсэгт “тэсэрч дэлбэрэх бодис, тэсэлгээний хэрэгслийг хувь хүн олж авах, худалдах, хадгалах, тээвэрлэх, ашиглах, устгах;” гэсэн 18.1.7 дахь заалт нэмэх саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

**38.**Төслийн 18 дугаар зүйлийн 18.1 дэх хэсэгт “хуулийн этгээд нь тэсэрч дэлбэрэх бодис, тэсэлгээний хэрэгслийг зориулалтын бусаар ашиглах, хадгалах, бусдад дамжуулан худалдах, шилжүүлэх.” гэсэн 18.1.8 дахь заалт нэмэх саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

**39.**Төслийн 19 дүгээр зүйлийн 19.1 дэх хэсгийн төв гэсний дараа болон гамшгаас хамгаалах гэж нэмэх саналыг дэмжиж байгаа гишүүд гараа өргөнө үү.

Зөвшөөрсөн 9

Татгалзсан 1

Бүгд 10

Гишүүдийн олонхийн саналаар дэмжигдлээ.

**40.**Төслийн 19 дүгээр зүйлд “Тэсрэх бодис, тэсэлгээний хэрэгсэлтэй холбоотой гарсан дуудлага, мэдээлэл болон зөрчил, аюул илэрсэн тохиолдолд гамшгаас хамгаалах асуудал эрхэлсэн байгууллага аюулгүй болгох арга хэмжээг авна.” гэсэн 19.3 дахь хэсэг нэмэх саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ

**41.**Төслийн 20 дугаар зүйлийн нэг дэх хэсгийн тоо ширхгийг гэснийг тоо ширхэг таслал байршлыг гэж өөрчлөх саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

42. Төслийн 20 дугаар зүйлийн 20.3 дахь хэсгийн мэдээ, тайланг гаргаж улирал тутам гэснийг мэдээг тухай бүр гэж өөрчлөх саналыг дэмжиж байгаа гишүүд гараа өргөнө үү.

Зөвшөөрсөн 9

Татгалзсан 1

Бүгд 10

Гишүүдийн олонхийн саналаар дэмжигдлээ.

43. Төслийн 20 дугаар зүйлийн 20.4. хэсгийн тэсэрч дэлбэрэх бодис, тэсэлгээний хэрэгслийн мэдээллийн нэгдсэн сантай холбогдолтой мэдээллийг батлан хамгаалахын асуудал эрхэлсэн төрийн захиргааны төв байгууллага, мэргэжлийн хяналтыг хэрэгжүүлэх төв байгууллага, гамшгаас хамгаалах байгууллага, цагдаа болон тагнуулын байгууллага авч ашиглана” гэж өөрчлөн найруулах саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

44. Төслийн 21 дүгээр зүйлд Мэргэжлийн хяналтыг хэрэгжүүлэх төв байгууллага нь тэсэрч дэлбэрэх бодис, тэсэлгээний хэрэгслийн марк, ангилал, хүчин чадал, ашиглах хугацаа, стандартын чанарын шаардлагыг хангаж байгаа эсэхийг тодорхойлохдоо мэргэжлийн итгэмжлэгдсэн байгууллагын туслалцааг авна гэсэн 23.3 дахь хэсэг нэмэх саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ

45. Төслийн 21 дүгээр зүйлд Мэргэжлийн зөвлөлийн гишүүн нь хууль бусаар бусад гишүүндээ нөлөөлөхийг хориглоно. Мэргэжлийн зөвлөлийн гишүүн нь төрийн байгууллагыг төлөөлөн албан үүргээ хэрэгжүүлэх үед хувийн ашиг сонирхлыг нийтийн ашиг сонирхлоос дээгүүр тавихгүй гэсэн 21.4 дэх хэсэг нэмэх саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

46. Төслийн 21 дүгээр зүйлд шинжээч нь гаргасан дүгнэлтээ Мэргэжлийн зөвлөлийн өмнө бүрэн хариуцна. Шинжээч нь санаатайгаар үндэслэлгүй дүгнэлт гаргасан бол Мэргэжлийн зөвлөлийн шийдвэрийн дагуу түүний мэргэшсэн, зөвлөх инженерийн зэргийг цуцлуулахаар холбогдох байгууллагад хандана гэсэн 21.5 дахь хэсэг нэмэх саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

47. Төслийн 21 дүгээр зүйлд энэ хуулийн 21.5-д заасан тохиолдолд мэргэшсэн, зөвлөх инженерийн зэргийг цуцална гэсэн 21.6 дахь хэсэг нэмэх саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

48. Төслийн 21 дүгээр зүйлд Мэргэжлийн итгэмжлэгдсэн байгууллага нь гаргасан дүгнэлтээ бүрэн хариуцах буруу дүгнэлт гаргавал эрхийг нь цуцлуулна” гэсэн 21.7 дахь хэсэг нэмэх саналыг дэмжиж байгаа гишүүд гараа өргөнө үү.

Зөвшөөрсөн 9

Татгалзсан 1

Бүгд 10

Гишүүдийн олонхийн саналаар дэмжигдлээ

**49.**Төслийн “Тэсэрч дэлбэрэх бодис, тэсэлгээний хэрэгслийн хяналтын лаборатори” гэсэн 22 дугаар зүйлийг хасах саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ.

**Íàéðóóëãûí øèíæòýé ñàíàë:**

1. Төслийн 4 дүгээр зүйлийн 4.1.5 дахь заалтын шатаах гэсний өмнөх тэсрэх бодис тэсэлгээний хэрэгсэл гэснийг хасах.
2. Төслийн 4 дүгээр зүйлийн 4.1.7 дахь заалтын мэдээллийн гэсний өмнөх улсын гэснийг хасах.
3. Төслийн 5 дугаар зүйлийн 5.1.6 дахь заалтыг тэсэрч дэлбэрэх бодис тэсэлгээний хэрэгслийн эргэлтийн “мэдээллийн нэгдсэн сан хөтлөхтэй холбогдсон журмыг батлах” гэж найруулах.
4. Төслийн 8 дугаар зүйлийн 8.1 дэх хэсгийн “агуулах нь гэсний дараах тооцоогоор тогтоосон аюулын зэрэг гэснийг хасах.
5. Төслийн 10 дугаар зүйлийн 10.1.1 дэх заалтын “барилга байгууламж” гэсний дараа “барилга байгууламж, тоног төхөөрөмж” гэж өөрчлөх.
6. Төслийн 10 дугаар зүйлийн 10.1.2 дахьзаалт, 17 дугаар зүйлийн 17.1 дэх хэсгийн “стандартын” гэснийг “аюулгүй ажиллагааны” гэж, мөн 10.1.2 дахьзаалтын **“**хадгалах болон ачиж буулгах” гэсний “хадгалах” гэснийг хасах.
7. Төслийн 10 дугаар зүйлийн 10.1.8 дахь заалтын “үйлдвэрт” гэсний дараа “үйлдвэрийн байр, агуулахад”гэж нэмэх.
8. Төслийн 10 дугаар зүйлийн 10.3 дахь хэсгийн “ашиглах” гэснийг “хадгалах” гэж өөрчлөх.
9. Төслийн 17 дугаар зүйлийн 17.1 дэх заалтын “стандартын” гэснийг “аюулгүй ажиллагааны” гэж өөрчлөх.
10. Төслийн 17 дугаар зүйлийн 17.2 дахь хэсгийн “харуул хамгаалалтын” гэсний өмнө “гэрээт” гэж нэмэх.
11. Төслийн 21 дүгээр зүйлийн гарчгийн “”ашиглалтад” гэснийг “эргэлтэд” гэж өөрчлөх.
12. Төслийн 21 дүгээр зүйлийн 21.2 дахь хэсгийн “этгээдийн удирдлага” гэснийг “этгээд нь” гэж өөрчлөх гэсэн 11 редакцийн чанартай саналыг дэмжиж байгаа гишүүд гараа өргөнө үү.

Зөвшөөрсөн 8

Татгалзсан 2

Бүгд 10

Гишүүдийн олонхийн саналаар дэмжигдлээ

*Улсын Их Хурлын гишүүдийн гаргасан зарчмын зөрүүтэй саналуудаар санал хураав.*

Улсын Их Хурлын гишүүн Д.Ганхуягийн гаргасан, Тэсэрч дэлбэрэх бодис үйлдвэрлэх дотоодын үйлдвэрийн хүчин чадал улсын нийт хэрэгцээг хангах нөхцөл бүрдсэн үед мэргэжлийн зөвлөлийн дүгнэлтэд үндэслэн геологи, уул уурхайн асуудал эрхэлсэн төрийн захиргааны төв байгууллага эдгээр бодисыг шууд импортлохыг зогсоох шийдвэр гаргаж болно гэж нэмье гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 4

Бүгд 11

Гишүүдийн олонхийн саналаар дэмжигдлээ

Гуравдугаар зүйлийн нэгдүгээр хэсэг 5 дугаар заалт мэргэжлийн зөвлөлийг 15 аас доошгүй хүний бүрэлдэхүүнтэй байгуулж дүрмийг Засгийн газрын тогтоолоор батлах саналыг дэмжиж байгаа гишүүд гараа өргөнө үү.

Зөвшөөрсөн 9

Татгалзсан 2

Бүгд 11

Гишүүдийн олонхийн саналаар дэмжигдлээ

Тэсэрч дэлбэрэх бодис тэсэлгээний хэрэгслийн эргэлтэд хяналт тавих тухай хуулийн шинэчилсэн найруулгын төсөл болон Аж ахуйн үйл ажиллагааны тусгай зөвшөөрлийн тухай хуульд нэмэлт оруулах тухай хуулийн төсөл, Тэсэрч дэлбэрэх бодис тэсэлгээний хэрэгслийн эргэлтэд хяналт тавих тухай хуулийг хүчингүй болсонд тооцох тухай хуулийн төслүүдийг Улсын Их Хурлын чуулганы нэгдсэн хуралдааны анхны хэлэлцүүлэгт оруулж хэлэлцүүлэхийг дэмжиж байгаа гишүүд гараа өргөнө үү.

Зөвшөөрсөн 9

Татгалзсан 2

Бүгд 11

Гишүүдийн олонхийн саналаар дэмжигдлээ.

Байнгын хорооны санал, дүгнэлтийг Улсын Их Хурлын чуулганы нэгдсэн хуралдаанд Улсын Их хурлын гишүүн Ж.Энхбаяр танилцуулахаар тогтов.

***Хоёр. Төрийн нууцын тухай хуульд өөрчлөлт оруулах тухай хуулийн төсөл.***

Хэлэлцэж буй асуудалтай холбогдуулан Монгол Улсын сайд, Засгийн газрын Хэрэг эрхлэх газрын дарга Ч.Сайханбилэг, Засгийн газрын Хэрэг эрхлэх газрын Хууль, эрх зүйн газрын дарга Д.Мөнх-Эрдэнэ, Тагнуулын ерөнхий газрын дарга Д.Гэрэл, Газрын харилцаа, барилга, геодези зураг зүйн газрын даргын үүргийг түр орлон гүйцэтгэгч, А.Хүрэлшагай, Улсын бүртгэлийн ерөнхий газрын даргын үүргийг түр орлон гүйцэтгэгч Ц.Пүрэвдорж, Улсын Их Хурлын Тамгын газрын Аюулгүй байдал гадаад бодлогын Байнгын хорооны референт П.Туяа нар байлцав.

Хуулийн төслийн танилцуулгыг Монгол Улсын сайд, Засгийн газрын Хэрэг эрхлэх газрын дарга Ч.Сайханбилэг танилцуулав.

Танилцуулгатай холбогдуулан Улсын Их Хурлын гишүүн Ж.Энхбаяр, О.Баасанхүү, Ё.Отгонбаяр, Л.Цог, Д.Ганбат нарын асуусан асуултад ажлын хэсгээс Монгол Улсын сайд, Засгийн газрын Хэрэг эрхлэх газрын дарга Ч.Сайханбилэг, Засгийн газрын Хэрэг эрхлэх газрын Хууль, эрх зүйн газрын дарга Д.Мөнх-Эрдэнэ, Тагнуулын ерөнхий газрын дарга Д.Гэрэл, Газрын харилцаа, барилга, геодези зураг зүйн газрын даргын үүргийг түр орлон гүйцэтгэгч, А.Хүрэлшагай, Улсын бүртгэлийн ерөнхий газрын даргын үүргийг түр орлон гүйцэтгэгч Ц.Пүрэвдорж нар хариулж, тайлбар хийв.

Хэлэлцэх асуудалтай холбогдуулан Улсын Их Хурлын гишүүн Ж.Энхбаяр Улсын Их Хурлын тухай хуулийн 27.1.4-д заасны дагуу МАН-ын бүлгээс Байнгын хорооны хуралдаанаас завсарлага авах санал гаргаснаар хуралдаан завсарлав.

*Хуралдаан 16 цаг 40 минутад өндөрлөв.*

**Тэмдэглэлтэй танилцсан:**

АЮУЛГҮЙ БАЙДАЛ, ГАДААД БОДЛОГЫН

БАЙНГЫН ХОРООНЫ ДАРГА Ц.ЦОЛМОН

**Тэмдэглэл хөтөлсөн:**

ХУРАЛДААНЫ ТЭМДЭГЛЭЛ

ХӨТЛӨГЧ П.МЯДАГМАА.

**МОНГОЛ УЛСЫН ИХ ХУРЛЫН 2013 ОНЫ**

**НАМРЫН ЭЭЛЖИТ ЧУУЛГАНЫ АЮУЛГҮЙ БАЙДАЛ, ГАДААД БОДЛОГЫН БАЙНГЫН ХОРООНЫ 01 ДҮГЭЭР САРЫН 16-НЫ ӨДРИЙН ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Ц.Цолмон :** - Байнгын хорооны ирц бүрдэж байгаа тул хуралдаанаа эхлүүлье. Байнгын хорооны хуралдаанаар хэлэлцэх асуудлаа танилцуулъя. Хоёр асуудал байна.

1. Тэсэрч дэлбэрэх бодис тэсэлгээний хэрэгслийн эргэлтэд хяналт тавих тухай хуулийн шинэчилсэн найруулгын төсөл болон аж ахуйн үйл ажиллагааны тусгай зөвшөөрлийн тухай хуульд нэмэлт оруулах тухай хуулийн төсөл.

Тэсэрч дэлбэрэх бодис тэсэлгээний хэрэгслийн эргэлтэд хяналт тавих тухай хуулийг хүчингүй болсонд тооцох тухай хуулийн төслүүдийн анхны хэлэлцүүлгийг хийе гэсэн.

2. Төрийн нууцын жагсаалт батлах тухай хуульд өөрчлөлт оруулах тухай хуулийн төсөл. 2013 оны 01 сарын 15 нд өргөн мэдүүлсэн хуулийн төслийн хэлэлцэх эсэх асуудлыг шийдье гэсэн ийм 2 асуудлыг өнөөдрийн Байнгын хорооны хуралдаанд санал болгож байна. Өөр саналтай гишүүд байна уу? Тэгвэл хэлэлцэх асуудлаа баталчих уу? Уянгаагийн хууль болохоор ажлын хэсэг нь хуралдаж амжаагүй. Ингээд хэлэлцэх асуудлаа баталлаа.

Нэгдүгээр асуудал тэсэрч дэлбэрэх бодис тэсэлгээний хэрэгслийн эргэлтэд хяналт тавих тухай хуулийн шинэчилсэн найруулгын төсөл болон аж ахуйн үйл ажиллагааны төсөл болон аж ахуйн үйл ажиллагааны тусгай зөвшөөрлийн тухай хуульд нэмэлт оруулах тухай хуулийн төсөл анхны хэлэлцүүлэг. Энэ асуудалтай холбогдуулаад ажлын хэсгийг танилцуулъя.

Баярсайхан Батлан хамгаалах яамны Стратегийн бодлого төлөвлөлтийн газрын дарга Бригадын генерал, Нэргүй Уул уурхайн яамны стратегийн бодлого төлөвлөлтийн уул уурхайн бодлогын хэлтсийн дарга, Гантөмөр Зэвсэгт хүчний жанжин штабын Стратегийн удирдлага төлөвлөлтийн хэлтсийн дарга, Содов Зэвсэгт хүчний жанжин штабын ерөнхий зориулалтын Цэргийн командлалын ахлах мэргэжилтэн, Болд Мэргэжлийн хяналтын ерөнхий газрын Байгаль орчин аялал жуулчлал, геологи, уул уурхайн хяналтын улсын ахлах байцаагч, Эрдэм гэрэл Тагнуулын ерөнхий газрын ажилтан, Алтанхуяг Цагдаагийн ерөнхий газрын Эрүүгийн цагдаагийн газрын 4 дүгээр хэлтсийн ахлах төлөөлөгч цагдаагийн ахмад Болдбаатар Онцгой байдлын ерөнхий газрын ахлах мэргэжилтэн, онцгой байдлын хурандаа, Зууннаст Уул уурхайн яамны стратегийн бодлого, төлөвлөлтийн Уул уурхайн бодлогын хэлтсийн мэргэжилтэн энэ хүмүүс ажлын хэсэгт байна.

Байнгын хорооноос гаргасан ажлын хэсгийн танилцуулгыг ажлын хэсгийн ахлагч Улсын Их Хурлын гишүүн О.Баасанхүү танилцуулна.

**О.Баасанхүү:** - Тэсэрч дэлбэрэх бодис тэсэлгээний хэрэгслийн эргэлтэд хяналт тавих тухай хуулийн шинэчилсэн найруулгын төслийн талаарх ажлын хэсгийн танилцуулгыг танилцуулъя. Монгол Улсын Засгийн газраас Улсын Их Хуралд өргөн мэдүүлсэн Тэсэрч дэлбэрэх бодис тэсэлгээний хэрэгслийн эргэлтэд хяналт тавих тухай хуулийн шинэчилсэн найруулгын төслийн Улсын Их Хурлын чуулганаар хэлэлцүүлэх бэлтгэл хангах санал, дүгнэлт боловсруулах үүрэг бүхий ажлын хэсгийг Аюулгүй байдал гадаад бодлогын байнгын хороо, Эдийн засгийн байнгын хороодын 2012 оны 11 дүгээр сарын 28-ны өдрийн 02/08 хамтарсан тогтоолоор байгуулсан ажлын хэсэгт О.Баасанхүү, Д.Бат-Эрдэнэ, Г.Баярсайхан, Б.Гарамгайбаатар, Д.Ганбат нар болон ажлын хэсэг Улсын Их Хурлын Тамгын газрын ажилтнууд Уул уурхайн яам, Батлан хамгаалах яам, Зэвсэгт хүчний жанжин штаб, Мэргэжлийн хяналт зэрэг байгууллагуудаас 10 хүний бүрэлдэхүүнтэйгээр байгуулагдсан болно. Тус ажлын хэсэг 3 удаа хуралдаж дэд хэсгийн бүрэлдэхүүн хувийн компани, мэргэжлийн шинжээч, бусад яамдын төлөөллийг оролцуулан 4 удаа хуралдаж, төслийг хэлэлцүүлэгт бэлтгэх чиглэлээр ажилласан.

Ажлын хэсгийн ахлагч Улсын Их Хурлын гишүүн О.Баасанхүү ажлын хэсгийн гишүүн Улсын Их Хурлын гишүүн Г.Баярсайхан, Ганбат нар Налайх дүүрэг дэх Пласт компанийн имульсний тэсрэх бодисын үйлдвэр, Мира компанийн аква буюу энгийн найрлагатай Тэсрэх бодисын үйлдвэрүүдийн үйл ажиллагаатай танилцаж дээрх үйлдвэрүүд үйлдвэрлэлийн зориулалттай тэсрэх бодисын үйлдвэрлэл тээвэрлэлтийн аюулгүй ажиллагааг ханган дэлхийн стандартад нийцсэн техник технологиор дотооддоо үйлдвэрлэж импортыг багасгах чиглэлээр хангалттай сайн ажиллаж байна гэж дүгнэлээ.

2010 оны 03 дугаар сарын 23-ны өдөр Улсын Их Хурлын гишүүн Р.Амаржаргал, Я.Батсуурь, П.Жекей, Э.Мөнх-Очир, Ц.Шинэбаяр, З.Энхболд нарын санаачлан боловсруулсан дэлбэрэх бодис тэсэлгээний хэрэгслийн эргэлтэд хяналт тавих тухай хуулийн шинэчилсэн найруулгын төсөл мөн 2010 оны 06 дугаар 03-ны өдөр Улсын Их Хурлын гишүүн Х.Бадамсүрэн, С.Баярцогт, Одхүү, Д.Одбаяр, С.Оюун, Д.Тэрбишдагва нарын санаачлан боловсруулсан Тэсэрч дэлбэрэх бодис тэсэлгээний хэрэгслийн эргэлтэд хяналт тавих тухай хуульд нэмэлт оруулах тухай хуулийн төслүүдийг Байнгын хороо, чуулганы нэгдсэн хуралдаанаар хэлэлцүүлгийн шатанд Монгол Ардын намын бүлэг завсарлага авснаар хэлэлцүүлэг цааш үргэлжлэх боломжгүй болсон билээ. Дээрх хоёр хуулийн төслүүдийг санаачилж байсан гишүүдээс дахин сонгогдсон Улсын Их Хурлын гишүүдийн олонх Монгол Улсын Засгийн газраас Улсын Их Хуралд өргөн мэдүүлсэн хуулийн төслийг өмнөх хуулийн төсөлтэй харьцуулан сайжруулан боловсруулж хэлэлцүүлэх нь зүйтэй гэсэн санал гаргасны дагуу ажлын хэсэг ажилласан болно.

Тэсрэх бодис тэсэлгээний хэрэгслийн үйлдвэрлэл эрх бүхий хуулийн этгээдийн хувьцааны 51-ээс доошгүй хувийг Монгол Улсын иргэн хуулийн этгээд эзэмшинэ гэснийг 66-аас доошгүй хувь болон өөрчлөх санал оруулсан бөгөөд нийгмийн аюулгүй байдалд хор нөлөө үзүүлж болохуйц тэсрэх бодисын үйлдвэрлэл гадаадын хөрөнгө оруулалт эзэмшлийн хувийг хязгаарлаж өөрсдийн мэдэлд авах нь зүйтэй гэж ажлын хэсгийн гишүүд санал нэгдсэн болно. Түүнчлэн тэсэрч дэлбэрэх бодис болон тэсэлгээний хэрэгслийн тээвэрлэлтийн аюулгүй байдлыг хангаж харуул хамгаалалтыг дотоодын цэргийн байгууллага гүйцэтгэж байгааг хуулийн төсөлд тодотгон тусгаж гэрээт харуул хамгаалалтаас ялгаж тусгаж өгсөн. Дотоодын цэргийн боловсон хүчний нөөц бололцоо шуурхай байдал учир дутагдалтайгаас компаниудад чирэгдэл учирч байгаад холбогдох байгууллага анхаарч ажиллах шаардлагатай байна.

Ажлын хэсэг тэсэрч дэлбэрэх бодис тэсэлгээний хэрэгсэлтэй холбоотой гарсан дуудлага, мэдээлэл болон зөрчил аюул илэрсэн тохиолдолд гамшгаас хамгаалсан аюул эрхлэх байгууллага аюулгүй болгох арга хэмжээ авна гэж хуулийн төсөлд нэмж оруулснаар үйлдвэрийн зориулалттай тэсрэх бодис тэсэлгээний хэрэгслийн аюулгүй болгох арга хэмжээг нэн даруй авч чадах тусгай тоног төхөөрөмжөөр хангагдсан бэлтгэгдсэн мэргэжилтнүүд бүхий нэгжийг Онцгой байдлын ерөнхий газарт байгуулах шаардлагатай гэж үзсэн болно. Тэсэрч дэлбэрэх бодис тэсэлгээний хэрэгслийн эргэлтэд хяналт тавих тухай хуулийн шинэчилсэн найруулгын төсөл аж ахуйн үйл ажиллагааны тусгай зөвшөөрлийн тухай хуульд нэмэлт оруулах тухай хуулийн төслүүдийн анхны хэлэлцүүлгийг явуулж, ажлын хэсгээс оруулж байгаа зарчмын зөрүүтэй болон найруулгын саналуудыг хэлэлцэн санал хураалгаж өгнө үү.

Ажлын хэсгийн ахлагч О.Баасанхүү.

**Ц.Цолмон :** -Баярлалаа. Одоо ажлын хэсгийн танилцуулга хуулийн төсөлтэй холбогдуулж асуулт асуух гишүүд байна уу? Хураалгах олон санал байгаа.

**Д.Ганхуяг :** -47 санал байгаад байгаа юм. Тэгээд би энэ дээр нь суусан юм л даа. Тэгээд зарим заалтууд нь ерөөсөө хуулин дээр байгаа юман дээр ганц нэг үг ч юмуу иймэрхүү байдалтай болчихсон. Тэгээд би 47 нь 24 болгосон юм. Тэгсэн нь энэ чигээрээ л ороод ирж л дээ. Энийг ингээд өргөн барьсан хуультай нийлүүлээд харахаар ямар ч тийм санал хураагаад байхааргүй хуучнаараа байж болохоор тийм саналууд байсан. Би зөвлөхөөрөө яагаад танд ч бас хэлсэн. Уг нь тийм байвал цагийн гарз шахуу саналууд нилээд их байсан. Тэгээд нэг 24, 25 санал болгосон юм.

**Ц.Цолмон :** -Гэхдээ процедурын хувьд сая бид нар тэрийг ярилаа. Тэгээд танайхаас оруулж ирсэн цомхтгосон саналыг ажлын хэсгээрээ хэлэлцээгүй болохоор өнөөдөр бид нар бол ажлын хэсэг байгуулж ажлын хэсгийнхээ саналыг хэлэлцэж байгаа процедур уг нь яваад байгаа юм. Тэгэхээр нөгөө дутуу юм болчихоод дэг зөрчсөн болчих гээд байгаа юм. Тэгэхээр 48-аар нь хэлэлцүүлээд өөрийн чинь оруулж ирсэн санал дээр өөрөө харьцуулж саналуудаа хэлээд тэгээд явчихвал ямар вэ? Ажлын хэсгээс оруулж ирснээрээ явчихвал.

**Д.Ганхуяг :** -Дэг ч зөрчсөн юм байхгүй л дээ. Ажиллагаа л дутсан юм болов уу л гэж бодсон л доо. Энд оруулж ирсэн зарчмын зөрүүтэй саналууд Улсын Их Хурал дээр хэлэлцэх эсэхийг нь шийдэж байх үед байсан бүх саналууд бүгдээрээ байгаа.

**Ц.Цолмон :** -Зарим жишээлбэл танайхаас хасъя гэсэн санал байна шүү дээ. Тэрийг бид нар ингээд уншингуут нь өөрөө энийг хасах саналтай байна гээд хасаад явчихъя.

**Д.Ганхуяг :** -Ажлын хэсэгтэйгээ зөрчилдөөд байгаа юм шиг болчихоод байгаа юм. Зүгээр би Баасанхүү гишүүнтэй хоёр ч уулзсан. Утсаар ч ярьсан. Ажлын хэсгээ хуралдуулаад уг нь тэр хорин хэдэн саналаар нь оруулчихвал зүгээр юм даа л гэж ингэж л хэлж байсан юм л даа. Ажлын хэсэг тайлбарлая.

**О.Баасанхүү :** -Тэгэхээр энэ ерөнхийдөө бол гурван хууль нэгтгэгдээд нэг хууль явж байгаа гэж ойлгож болно. Яагаад гэвэл Засгийн газраас өргөн барьсан хуулийг сайжруулах байдлаар гээд өмнө байгаа хуулиудтайгаа харьцуулаад хийе гээд ажлын хэсэг 4 удаа хуралдсан юм. Дээрээс нь бас бид нарын хувьд нөгөө ажлын хэсгүүдийг бүр өргөтгөсөн байдлаар дахин нэг хурал хийсэн байгаа. Тэрэн дээр нөгөө хөдөө аж ахуйн яам болон бусад хүмүүсийг бас оролцуулсан байгаа. Ингээд эцэст нь хамгийн сүүлийн байдлаар ямар ч байлаа гэсэн зарчмын саналууд нь энэ байна. Энийг бол шийдье гээд 12 сарын 26 гэхэд бол бэлэн болсон байж байгаад 2 удаа Байнгын хорооны хурал хойшилсон ирц бүрдээгүй. Дээрээс нь бас нөгөө он дамжсан байгаа асуудал байгаа. Тэгээд таны ирүүлсэн саналыг ажлын хэсгээр баталгаажуулаад дахиж хэлэлцье гэдэг асуудлаар хурал зарласан боловч ажлын хэсгийн гишүүд ирээгүй.

Зүгээр Аюулгүй байдал гадаад бодлогын байнгын хорооны зөвлөхтэй зөвлөхөд бол Элбэгдорж зөвлөхийн хэлж байгаагаар бол зарим найруулгын гээд байгаа зүйл рүү оруулсан чинь утгын шинжтэй байна. Тийм учраас Байнгын хороон дээр тэртээ тэргүй бид нар хэлэлцэхдээ энэ бол бас нилээд чухал онцгой асуудал байгаа учраас нилээд детальчлаад ярихад бол болохгүй юм байхгүй гээд. Жишээлбэл үйлдвэрлэлийн зориулалттай гээд 1.1 дээр байгаа зүйлийг Ганхуяг сайдын хувьд бол найруулга гээд оруулчихсан байсан. Энэ хуулийн гол зорилго нь нь бол үйлдвэрлэлийн тэсрэх бодисыг л зохицуулах гэсэн хууль тэрнээс биш ерөөсөө бүх л тэсэрч дэлбэрэх бодисыг хянах гэж байгаа асуудал биш гээд цэрэг дайны ч юмуу тийм биш гээд.

**Д.Ганхуяг : -**Тэсэрч дэлбэрэх гэдэг чинь л үйлдвэрлэл шүү дээ. Нөгөө талдаа зүгээр юу яасан байгаа. Цэрэг дайны зориулалттай бол энд хамаарахгүй гээд л биччихсэн байгаа учраас тиймэрхүү нэг нэг үг бол илүүц л байдаг байхгүй юу.

Их Хурал дээр нөгөө хассан зүйлийг ерөөсөө найруулга гэж ярихаа больё гэж нэг зарчим тохирчихсон байсан учраас одоо тэр анхны хэлэлцүүлэг учраас бид нар хоорондоо ерөнхийдөө яриад найруулга болон бусад зүйлүүдийг нэгтгэх бололцоотой болов уу гээд тийм байр суурьтай байна л даа.

**Д.Ганхуяг :** -Ажлын хэсэг ингээд л санал хураалгаад л байдаг. Яг одоо санаачилсан хуулийнхаа хүрээнд нэг бүрчлэн ингэж тулгаж харахаар одоо энэ орж байгаа юмнууд чинь орсон санал дахин хураагдаад байгаа байхгүй юу. Би тэгээд л цаг хугацаа алдаж байхаар энийг ингээд яачихвал зүгээр л юм уу даа л гэж бодсон. Ажлын хэсэг нь хуралдаагүй л юм байна л даа. Өмнө нь материал тараагдаж байж болно. Байнгын хорооны зөвлөх энэ дээр зөвлөөд явах тийм дэг ч байхгүй. Хамгийн гол нь тэр хүн өөрөө суугаад харах ёстой. Тэгэхэд ажлыг нь ингээд яагаад аль болохоор ингээд зохимжтой болгоод өгч байхад тэрийг хийдэггүй ярьдаггүй, хуулийн бүдүүвч гаргаад өгч байхад наадах чинь хэрэггүй гээд ингээд дундаас нь Байнгын хорооных нь улсууд будилуулаад байх юм. Уг нь ажлын хэсэг хуралдсан бол товчхон аятайхан болчих л байсан юм.

**Ц.Цолмон :** -Өөр асуулттай гишүүн байна уу? Тэгвэл саяных дээр л ярилцах юм байна.

**З.Энхболд :** -Одоо бүгдийг нь санал хураалгаад дэмжчихээд дараа нь ажлын хэсэг чуулган руу орохын өмнө найруулга гээд 2 хуваачихгүй юу. Найруулгыг бол нэг санал хурааж болдог юм. Нөгөөдөх нь бол заавал тус бүрчлэн хураагдах ёстой шүү дээ. Одоо хугацаагаа хэмнэхийн тулд бүгдийг нь санал хураагаад явчихъя. Одоо бол нэг бүрчлэн хураахаас өөр аргагүй болчихсон байхгүй юу.

**Ц.Цолмон :** -Энэ олон удаа хойшлогдож байгаа учраас өнөөдөр л нэг мөсөн дуусгачихъя. Тэгээд өөр танилцуулгатай холбогдсон асуулт байхгүй бол асуултаа хаая. Санал хэлэх гишүүн байвал сонсоод байхгүй бол санал хураалтандаа оръё. Санал хэлэх гишүүн Р.Амаржаргал.

**Р.Амаржаргал :** -Би зүгээр горимын чанартай юм уу даа. Сая Баасанхүү гишүүн ажлын хэсгийн танилцуулга гээд нэг юм уншлаа шүү дээ. Тэр материал чинь нэгдүгээрт тараагдсан байх ёстой.с Хоёрдугаарт нь бол наад материал чинь ажлын хэсгийн гишүүдийн гарын үсэгтэй байх учиртай. Тэрнээс ганцхан хүний гарын үсэгтэй байж болохгүй шүү. Дараа нь нөгөө хүн амьтан элдэв янзаар бас нэг яриад байх вий.

**Ц.Цолмон :** -Өөр санал байхгүй учраас эхлээд ажлын хэсгийн оруулж байгаа томъёолол тус бүрээр санал хураая. Дараа нь бол Байнгын хороодын гишүүдийн гаргасан гурван санал байгаа.

Тэсэрч дэлбэрэх бодис тэсэлгээний хэрэгслийн эргэлтэд хяналт тавих тухай хуулийн шинэчилсэн найруулгын төслийн талаар ажлын хэсгээс гаргасан санал.

Ажлын хэсэг дэмжсэн санал.

Хуулийн төслийн нэгдүгээр зүйлийн 1.1 дэх хэсгийн зорилт нь гэсний дараа үйлдвэрлэлийн зориулалттай гэж нэмэх. Санал гаргасан ажлын хэсэг О.Баасанхүү, Г.Баярсайхан, Д.Бат-Эрдэнэ, Б.Гарамгайбаатар, Д.Ганбат цаашид ажлын хэсэг гэж нэрлэнэ.Энэ хоёр өгүүлбэртэй юм байна.

**2.**Төслийн 3 дугаар зүйлийн “Батлан хамгаалах болон цагдаа, тагнуул, хилийн цэргийн зориулалтын тэсэрч дэлбэрэх бодис, тэсэлгээний хэрэгслийн эргэлтийг тусгай хуулиар зохицуулна.”гэсэн 3.2 дахь хэсгийг хасах гэсэн ийм хоёр томъёолол байна энийг дэмжиж байгаа гишүүд гараа өргөнө үү. 10-7 дэмжигдлээ.

**3.**Төслийн 4 дүгээр зүйлийн 4.1.1 дэх заалтыг ““тэсэрч дэлбэрэх бодис” гэж тэсэлгээний хэрэгсэл, гадны үйлчлэлийн нөлөөгөөр агшин зуурын хугацаанд химийн урвалд орж, өндөр даралт үүсгэн дулаан ялгаруулах химийн нэгдэл буюу механик хольцыг;” ãýæ ººð÷ëºí íàéðóóëна.Санал гаргасан ажлын хэсэг. Энэ дээр дэмжиж байгаа гишүүд гараа өргөнө үү. 10-8 дэмжигдлээ.

**4.**Төслийн 4 дүгээр зүйлийн 4.1.4 дэх заалтын “реэкспортлох,” гэснийг хасах. Энэ дөрөв дүгээр саналыг дэмжиж байгаа гишүүд гараа өргөнө үү. 10-8 дэмжигдлээ.

**5.**Төслийн 4 дүгээр зүйлийн 4.1.8 дахь заалтыг ““мэргэжлийн итгэмжлэгдсэн байгууллага” гэж Мэргэжлийн зөвлөлийн санал, дүгнэлтийг үндэслэн геологи, уул уурхайн асуудал эрхэлсэн төрийн захиргааны төв байгууллагаас эрх олгосон, тэсэрч дэлбэрэх бодис, тэсэлгээний хэрэгсэлд сорилт туршилт хийх эрхтэй, шинжээчдээс бүрдсэн, лабораторийн туршилтын бааз бүхий хуулийн этгээдийг;”“ ãýæ ººð÷ëºí íàéðóóëàõ. Санал гаргасан ажлын хэсэг. Дэмжиж байгаа гишүүд гараа өргөнө үү. 10-8 Дэмжигдлээ.

**6.**Төслийн 4 дүгээр зүйлийн 4.1.9 дэх заалтыг “мэргэжлийн зөвлөл” гэж тэсэрч дэлбэрэх бодис, тэсэлгээний хэрэгслийн эргэлтэд хяналт тавих чиг үүрэгтэй төрийн байгууллага болон мэргэжлийн холбоо, судалгаа, шинжилгээний байгууллагын төлөөллийг оролцуулсан зөвлөлийг;” ãýæ ººð÷ëºí íàéðóóëàõ. Санал гаргасан ажлын хэсэг. Дэмжиж байгаа гишүүд гараа өргөнө үү. 10-8 дэмжигдлээ.

**7.**Төслийн 4 дүгээр зүйлд **“**“шинжээч” гэж бие даан мэргэжлийн дүгнэлт гаргах тэсэрч дэлбэрэх бодис, тэсэлгээний хэрэгслийн чиглэлээр мэргэшсэн болон зөвлөх зэрэгтэй инженерийг.” гэсэн 4.1.10 дахь заалт нэмэх.Санал гаргасан ажлын хэсэг. Саналаа өгнө үү. 10-8 дэмжигдлээ.

**8.**Төслийн 5 дугаар зүйлийн “тэсэрч дэлбэрэх бодис, тэсэлгээний хэрэгслийг импортлох, экспортлоход улсын хилээр нэвтрүүлэх, дамжуулан өнгөрүүлэх, нэвтрүүлэхийг хориглох хилийн боомтыг тогтоох” гэсэн 5.1.3 дахь заалтыг хасах. Санал гаргасан ажлын хэсэг. Дэмжиж байгаа гишүүд 10-8.

**9.**Төслийн 5 дугаар зүйлийн “цагдаа, дотоодын цэргийн хамгаалалтад байх онц чухал объектын жагсаалтыг батлах” гэсэн 5.1.5 дахь заалтыг хасах. Санал гаргасан ажлын хэсэг. 10-8.

**10.**Төслийн 5 дугаар зүйлд “Монгол Улсын нутаг дэвсгэрт эргэлтийг зөвшөөрөх олон улсад бүртгэлтэй тэсэрч дэлбэрэх бодис, тэсэлгээний хэрэгсэл болон тэдгээрийн үндсэн түүхий эдийн жагсаалтыг батлах;” гэсэн 5.1.5 дахь заалт нэмэх. Санал гаргасан ажлын хэсэг. Саналаа өгнө үү.10-7.

11.Төслийн 6 дугаар зүйлийн 6.1.1 дэх хэсгийн агуулахын гэсний дараах аюулын зэрэг болон гэснийг хасах. Санал гаргасан ажлын хэсэг. 10-7

12. Төслийн 6 дугаар зүйлийн тэсэрч дэлбэрэх бодис тэсэлгээний хэрэгслийн үйлдвэрлэлийн байр хадгалах агуулахын болон тээвэрлэлтийн үед мөрдөх аюулгүй ажиллагааны стандартыг хөдөлмөрийн асуудал эрхэлсэн төрийн захиргааны төв байгууллага, мэргэжлийн хяналтыг хэрэгжүүлэх төв байгууллагатай хамтран боловсруулж стандартын мэргэжлийн байгууллагаар батлуулах гэсэн 6.1.2 дахь заалтыг хасах. Санал гаргасан ажлын хэсэг. 10-8

13. Төслийн 6 дугаар зүйлийн 6.1.3 дахь заалтыг тэсэлгээний ажил хийх тодорхой талбайд гүйцэтгэх, тэсэрч дэлбэрэх бодис, тэсэлгээний хэрэгслийг үйлдвэрлэх, импортлох, экспортлох, худалдах, тэсэлгээний ажил, үйлчилгээ үзүүлэх /гэрээгээр гүйцэтгэх тусгай зөвшөөрлийг Мэргэжлийн зөвлөлийн санал, дүгнэлтийг үндэслэн олгох гэж өөрчлөн найруулах. Санал гаргасан ажлын хэсэг. 10-8.

14. Төслийн 6 дугаар зүйлийн 6.1.4 дэх заалтыг мэргэжлийн зөвлөлийг 15 аас доошгүй хүний бүрэлдэхүүнтэй байгуулж дүрмийг батлах гэж өөрчлөн найруулах. Санал гаргасан ажлын хэсэг. 10-8.

15. Төсөлд Мэргэжлийн зөвлөлийн бүрэн эрх гэсэн 7 дугаар зүйл нэмэх.

**“7 дугаар зүйл. Мэргэжлийн зөвлөлийн бүрэн эрх**

7.1.Тэсэрч дэлбэрэх бодис, тэсэлгээний хэрэгслийн эргэлтийн асуудлаар Мэргэжлийн зөвлөл дараах бүрэн эрхийг хэрэгжүүлнэ:

7.1.1.тэсэрч дэлбэрэх бодис, тэсэлгээний хэрэгслийн үйлдвэр, агуулахын зураг төсөл, техник, эдийн засгийн үндэслэлийг хэлэлцэх, дүгнэлт гаргах;

7.1.2.энэ хууль болон холбогдох бусад хууль тогтоомж, дүрэм, заавар зөрчсөн хуулийн этгээдийн тусгай зөвшөөрлийг түдгэлзүүлэх, хүчингүй болгох санал гаргах;

7.1.3.Мэргэжлийн зөвлөл нь тэсэрч дэлбэрэх бодис, тэсэлгээний хэрэгслийн чиглэлээр мэргэшсэн болон зөвлөх зэрэгтэй инженерийг шинжээчээр ажиллуулж болно;

7.1.4.Төрийн захиргааны байгууллагаас томилогдсон мэргэжлийн зөвлөлийн гишүүд нь хурлаар хэлэлцэж шийдвэрлэсэн асуудлаар харъяа байгууллагын удирдлагадаа тухай бүр тайлагнаж байна.” Санал гаргасан ажлын хэсэг. 10-7

**14.**Төслийн 7 дугаар зүйлийн 7.1.2 дахь заалтыг “тэсэрч дэлбэрэх бодис, тэсэлгээний хэрэгсэл үйлдвэрлэх болон хадгалах байр, агуулахын газрын байнгын байршлыг Тэсэлгээний ажлын аюулгүй ажиллагааны нэгдсэн дүрмийн дагуу тогтоож мэдээллийн нэгдсэн санд ажлын таван өдрийн дотор бүртгүүлэх;” ãýæ ººð÷ëºí íàéðóóëàõ. Санал гаргасан ажлын хэсэг. 10-7

**15.**Төслийн 8 дугаар зүйлд “Аюулгүйн бүсийг Тэсэлгээний ажлын аюулгүй ажиллагааны нэгдсэн дүрэмд заасны дагуу тогтооно.” гэсэн 8.2 дахь хэсэг нэмэх.Санал гаргасан ажлын хэсэг. 10-8

**16.**Төсөлд “Тэсэрч дэлбэрэх бодис, тэсэлгээний хэрэгслийн үйлдвэрийн болон хадгалах байр, агуулах дахь аюулгүй ажиллагаа гэсэн 9 дүгээр зүйл нэмэх.

**“9 дүгээр зүйл.Тэсэрч дэлбэрэх бодис, тэсэлгээний хэрэгслийн**

**үйлдвэрийн болон хадгалах байр, агуулахын**

**аюулгүй ажиллагаа**

9.1.Тэсэрч дэлбэрэх бодис, тэсэлгээний хэрэгслийн үйлдвэрийн болон хадгалах байр, агуулах дахь аюулгүй ажиллагааны журмыг геологи, уул уурхайн болон батлан хамгаалахын асуудал эрхэлсэн төрийн захиргааны төв байгууллага мэргэжлийн хяналтыг хэрэгжүүлэх төв байгууллагатай хамтран батална. Санал гаргасан ажлын хэсэг. 10-8

17. төслийн 9 дүгээр зүйлийн 9.1. дэх хэсгийг тэсэрч дэлбэрэх бодис тэсэлгээний хэрэгслийг импортлох, экспортлох хилийн боомтыг Засгийн газар тогтооно гэж өөрчлөн найруулах. Ажлын хэсэг. 10-7.

18.Төслийн 9 дүгээр зүйлд Тэсэрч дэлбэрэх бодис, тэсэлгээний хэрэгслийг улсын хилээр нэвтрүүлэхэд хилийн мэргэжлийн хяналтын алба хяналт тавина гэсэн заалт 9.2 дахь хэсэг нэмэх. Санал гаргасан ажлын хэсэг. 10-7

19. Төслийн 9 дүгээр зүйлд хилээр нэвтрүүлж байгаа тэсэрч дэлбэрэх бодис, тэсэлгээний хэрэгслийг хилийн мэргэжлийн хяналтын алба бүртгэж тухай бүр мэдээллийн нэгдсэн санд хүргүүлнэ” 9.3 дахь хэсэг нэмэх. Санал гаргасан ажлын хэсэг. 10-8

**20.**Төслийн 10 дугаар зүйлийн 10.1.5 дахь заалтыг “мэргэжлийн ажиллах хүчнээр хангагдсан байх. Мэргэжлийн ажиллах хүчинд тавигдах шаардлагыг Тэсэлгээний ажлын аюулгүй ажиллагааны нэгдсэн дүрмээр тогтооно;” ãýæ ººð÷ëºí íàéðóóëàõ. Санал гаргасан ажлын хэсэг. 10-8

**21.**Төслийн 10 дугаар зүйлийн 10.1.6 дахь заалтын “цагдаагийн” гэсний өмнө “Зэвсэгт хүчний жанжин штаб,” гэж нэмэх. Санал гаргасан ажлын хэсэг. 10-8

**22.**Төслийн 10 дугаар зүйлийн 10.2 дахь хэсгийг“Үйлдвэрлэсэн тэсэрч дэлбэрэх бодис, тэсэлгээний хэрэгсэл сери /цуврал/ дугаар бүхий сав, баглаа боодолтой байх бөгөөд сери /цуврал/ дугаарыг геологи, уул уурхайн асуудал эрхэлсэн төрийн захиргааны төв байгууллага олгоно.”ãýæ ººð÷ëºí íàéðóóëàõ. Санал гаргасан ажлын хэсэг. 10-7

**23.**Төслийн 10 дугаар зүйлийн 10.4 дэх хэсгийг “Тэсэрч дэлбэрэх бодис, тэсэлгээний хэрэгсэл, пиротехникийн үйлдвэрийг шинээр байгуулж, ашиглалтад оруулахад мэргэжлийн итгэмжлэгдсэн байгууллага, Мэргэжлийн зөвлөлийн санал, дүгнэлтийг гаргуулсан байна.” ãýæ ººð÷ëºí íàéðóóëàõ. Санал гаргасан ажлын хэсэг. 10-7

**24.**Төслийн 10 дугаар зүйлийн 10.5 дахь хэсгийн “51-ээс” гэснийг **“66-гаас”** гэж өөрчлөх. Санал гаргасан ажлын хэсэг. 10-8

**25.**Төслийн 11 дүгээр зүйлийн 11.1.1 дэх заалтыг “тэсэрч дэлбэрэх бодис, тэсэлгээний хэрэгсэл хадгалах аюулгүй ажиллагааны шаардлага хангасан зориулалтын агуулахтай байх, мэргэжлийн боловсон хүчний талаарх хяналтыг хэрэгжүүлэх төв байгууллагын тодорхойлолт авсан байх;” ãýæ ººð÷ëºí íàéðóóëàõ. Санал гаргасан ажлын хэсэг. 10-7

**26. 23.**Төслийн 11 дүгээр зүйлийн 11.3.3 дахь заалтын “гэрээ,” гэсний дараа “иргэний зориулалтын батламж,”гэж нэмэх. Санал гаргасан ажлын хэсэг. 10-8

27. Төслийн 11 дүгээр зүйлийн 11.3.4 дэх заалтын “санал” гэсний дараа “авсан байх ба санал өгөх хугацааг ажлын 10 өдрийн дотор шийдвэрлэж байх.”гэж нэмэх. Санал гаргасан ажлын хэсэг. 10-8

28. Төслийн 13 дугаар зүйлийн 13.1 дэх хэсгийн “цагдаагийн байгууллага“ гэсний дараа “олгож, аюулгүй байдалд хяналт тавих ба харуул хамгаалалтыг дотоодын цэргийн байгууллага гүйцэтгэнэ.”гэж нэмэх. Санал гаргасан ажлын хэсэг. 10-8

**29.** Төслийн 13 дугаар зүйлийн 13.2 дахь хэсгийг “Тэсэрч дэлбэрэх бодисыг тэсэлгээний хэрэгслийн хамт тээвэрлэхийг хориглоно.”гэж өөрчлөн найруулах.Санал гаргасан ажлын хэсэг.10-8

**30.** Төслийн 13 дугаар зүйлд “Тэсэрч дэлбэрэх бодис, тэсэлгээний хэрэгслийн тээвэрлэлтийн үед мөрдөх аюулгүй ажиллагааны журмыг Цагдаагийн төв байгууллага мэргэжлийн хяналтыг хэрэгжүүлэх төв байгууллагатай хамтран батална.” гэсэн 13.7 дахь хэсэг нэмэх. Санал гаргасан ажлын хэсэг.10-8

**31.** Төслийн 14 дүгээр зүйлийн 14.2.2 дахь заалтын “тагнуулын” гэсний өмнө “цагдаагийн болон” гэж, “санал” гэсний дараа “, дүгнэлтийг авсан байх” гэж тус тус нэмэх. Санал гаргасан ажлын хэсэг. 10-8

**32.** Төслийн 15 дугаар зүйлийн 15.2 дахь хэсгийг “Энэ хуулийн 15.1-д зааснаас бусад хуулийн этгээд нь тэсэлгээний ажлыг тусгай зөвшөөрөл бүхий хуулийн этгээдээр гүйцэтгүүлнэ.”гэж өөрчлөн найруулах. Санал гаргасан ажлын хэсэг. 10-9

**33.** Төслийн 22 дугаар зүйлийн 22.1.3 дахь хэсэгт 17.4, 18.1.8 гэж нэмэх. Санал гаргасан ажлын хэсэг. 10-8

34. Төсөлд дор дурдсан агуулгатай 18 дугаар зүйл нэмэх:

**“18 дугаар зүйл.Даатгал**

18.1.Тэсэрч дэлбэрэх бодис, тэсэлгээний хэрэгслийн эргэлтэд оролцож байгаа хуулийн этгээд нь үйл ажиллагааны эрсдэл, иргэний амь нас, эрүүл мэндийг заавал даатгуулсан байна.” Санал гаргасан ажлын хэсэг. 10-8

**35.**Төслийн 18 дугаар зүйлийн 18.1.3 дахь заалтын хэрэгслийг гэсний дараах нийтийн тээврийн гэснийг зориулалтын бус гэж өөрчлөх. Санал гаргасан ажлын хэсэг. 10-8

36. Төслийн 8 дугаар зүйлийн 18.1 дэх хэсэгт “тэсэрч дэлбэрэх бодис, тэсэлгээний хэрэгслийг хувь хүн олж авах, худалдах, хадгалах, тээвэрлэх, ашиглах, устгах;” гэсэн 18.1.7 дахь заалт нэмэх. Ажлын хэсэг 10-8.

**37.**Төслийн 18 дугаар зүйлийн 18.1 дэх хэсэгт “хуулийн этгээд нь тэсэрч дэлбэрэх бодис, тэсэлгээний хэрэгслийг зориулалтын бусаар ашиглах, хадгалах, бусдад дамжуулан худалдах, шилжүүлэх.” гэсэн 18.1.8 дахь заалт нэмэх. Санал гаргасан ажлын хэсэг. 10-9

**38.**Төслийн 19 дүгээр зүйлийн 19.1 дэх хэсгийн төв гэсний дараа болон гамшгаас хамгаалах гэж нэмэх. Ажлын хэсэг 10-9.

**39.**Төслийн 19 дүгээр зүйлд “Тэсрэх бодис, тэсэлгээний хэрэгсэлтэй холбоотой гарсан дуудлага, мэдээлэл болон зөрчил, аюул илэрсэн тохиолдолд гамшгаас хамгаалах асуудал эрхэлсэн байгууллага аюулгүй болгох арга хэмжээг авна.” гэсэн 19.3 дахь хэсэг нэмэх. Санал гаргасан ажлын хэсэг. 10-8

**40.**Төслийн 20 дугаар зүйлийн нэг дэх хэсгийн тоо ширхгийг гэснийг тоо ширхэг таслал байршлыг гэж өөрчлөх. Ажлын хэсэг 10-8.

41. Төслийн 20 дугаар зүйлийн 20.3 дахь хэсгийн мэдээ, тайланг гаргаж улирал тутам гэснийг мэдээг тухай бүр гэж өөрчлөх. Ажлын хэсэг 10-9.

42. Төслийн 20 дугаар зүйлийн 20.4. хэсгийн тэсэрч дэлбэрэх бодис, тэсэлгээний хэрэгслийн мэдээллийн нэгдсэн сантай холбогдолтой мэдээллийг батлан хамгаалахын асуудал эрхэлсэн төрийн захиргааны төв байгууллага, мэргэжлийн хяналтыг хэрэгжүүлэх төв байгууллага, гамшгаас хамгаалах байгууллага, цагдаа болон тагнуулын байгууллага авч ашиглана.” Гэж өөрчлөн найруулах. Ажлын хэсэг. 10-9

43. Төслийн 21 дүгээр зүйлд Мэргэжлийн хяналтыг хэрэгжүүлэх төв байгууллага нь тэсэрч дэлбэрэх бодис, тэсэлгээний хэрэгслийн марк, ангилал, хүчин чадал, ашиглах хугацаа, стандартын чанарын шаардлагыг хангаж байгаа эсэхийг тодорхойлохдоо мэргэжлийн итгэмжлэгдсэн байгууллагын туслалцааг авна гэсэн 23.3 дахь хэсэг нэмэх. Ажлын хэсэг. 10-8

44. Төслийн 21 дүгээр зүйлд Мэргэжлийн зөвлөлийн гишүүн нь хууль бусаар бусад гишүүндээ нөлөөлөхийг хориглоно. Мэргэжлийн зөвлөлийн гишүүн нь төрийн байгууллагыг төлөөлөн албан үүргээ хэрэгжүүлэх үед хувийн ашиг сонирхлыг нийтийн ашиг сонирхлоос дээгүүр тавихгүй гэсэн 21.4 дэх хэсэг нэмэх. Ажлын хэсэг 10-8.

44. Төслийн 21 дүгээр зүйлд шинжээч нь гаргасан дүгнэлтээ Мэргэжлийн зөвлөлийн өмнө бүрэн хариуцна. Шинжээч нь санаатайгаар үндэслэлгүй дүгнэлт гаргасан бол Мэргэжлийн зөвлөлийн шийдвэрийн дагуу түүний мэргэшсэн, зөвлөх инженерийн зэргийг цуцлуулахаар холбогдох байгууллагад хандана гэсэн 21.5 дахь хэсэг нэмэх. Ажлын хэсэг 10-9.

45. Төслийн 21 дүгээр зүйлд энэ хуулийн 21.5-д заасан тохиолдолд мэргэшсэн, зөвлөх инженерийн зэргийг цуцална гэсэн 21.6 дахь хэсэг нэмэх. Ажлын хэсэг 10-8.

46. Төслийн 21 дүгээр зүйлд Мэргэжлийн итгэмжлэгдсэн байгууллага нь гаргасан дүгнэлтээ бүрэн хариуцах буруу дүгнэлт гаргавал эрхийг нь цуцлуулна” гэсэн 21.7 дахь хэсэг нэмэх. Ажлын хэсэг 10-9.

**47.**Төслийн “Тэсэрч дэлбэрэх бодис, тэсэлгээний хэрэгслийн хяналтын лаборатори” гэсэн 22 дугаар зүйлийг хасах. Санал гаргасан ажлын хэсэг. 10-8

**Õî¸ð. Íàéðóóëãûí øèíæòýé ñàíàë:**

1. Төслийн 4 дүгээр зүйлийн 4.1.5 дахь заалтын шатаах гэсний өмнөх тэсрэх бодис тэсэлгээний хэрэгсэл гэснийг хасах.
2. Төслийн 4 дүгээр зүйлийн 4.1.7 дахь заалтын мэдээллийн гэсний өмнөх улсын гэснийг хасах.
3. Төслийн 5 дугаар зүйлийн 5.1.6 дахь заалтыг тэсэрч дэлбэрэх бодис тэсэлгээний хэрэгслийн эргэлтийн “мэдээллийн нэгдсэн сан хөтлөхтэй холбогдсон журмыг батлах” гэж найруулах.
4. Төслийн 8 дугаар зүйлийн 8.1 дэх хэсгийн “агуулах нь гэсний дараах тооцоогоор тогтоосон аюулын зэрэг гэснийг хасах.
5. Төслийн 10 дугаар зүйлийн 10.1.1 дэх заалтын “барилга байгууламж” гэснийг дараа “барилга байгууламж, тоног төхөөрөмж” гэж өөрчлөх.
6. Төслийн 10 дугаар зүйлийн 10.1.2 дахьзаалт, 17 дугаар зүйлийн 17.1 дэх хэсгийн “стандартын” гэснийг “аюулгүй ажиллагааны” гэж, мөн 10.1.2 дахьзаалтын **“**хадгалах болон ачиж буулгах” гэсний хадгалах гэснийг хасах.
7. Төслийн 10 дугаар зүйлийн 10.1.8 дахь заалтын “үйлдвэрт” гэснийг дараа “үйлдвэрийн байр, агуулахад”гэж нэмэх.
8. Төслийн 10 дугаар зүйлийн 10.3 дахь хэсгийн “ашиглах” гэснийг “хадгалах” гэж өөрчлөх.
9. Төслийн 17 дугаар зүйлийн 17.1 дэх заалтын “стандартын” гэснийг “аюулгүй ажиллагааны” гэж өөрчлөх.
10. Төслийн 17 дугаар зүйлийн 17.2 дахь хэсгийн “харуул хамгаалалтын” гэсний өмнө “гэрээт” гэж нэмэх.
11. Төслийн 21 дүгээр зүйлийн гарчгийн “”ашиглалтад” гэснийг “эргэлтэд” гэж өөрчлөх.
12. Төслийн 21 дүгээр зүйлийн 21.2 дахь хэсгийн “этгээдийн удирдлага” гэснийг “этгээд нь” гэж өөрчлөх.

Ийм 11 редакцийн чанартай зүйл байна. Дэмжиж байгаа гишүүд гараа өргөнө үү. 10-8.

Ингээд ажлын хэсгийн оруулж байгаа саналаар санал хураалт явууллаа. Тэгэхээр Улсын Их Хурлын гишүүдээс оруулж ирсэн бас санал байгаа.

Улсын Их Хурлын гишүүн Д.Ганхуягийн зарчмын зөрүүтэй саналын томъёолол. Мэргэжлийн зөвлөлийн гишүүн нь буруутай үйл ажиллагаа явуулвал гишүүнээс чөлөөлөгдөх ба хууль зөрчсөн бол нийтийн албанд нийтийн болон хувийн ашиг сонирхлыг зохицуулах ашиг сонирхлын зөрчлөөс урьдчилан сэргийлэх тухай хуулийн 29 дүгээр зүйлийн 2.4-т зааснаар нийтийн албанаас халах арга хэмжээ авна гэж нэмэх. Энэ дээр асуулт санал байна уу?

**Л.Цог :** -Буруутай ажиллагаа гэж ямар юмыг хэлж байгаа юм бол гэж тодруулах гэсэн юм.

**Д.Ганхуяг :**  -Гол нь ийм л юм байгаад байгаа юм. Мэргэжлийн зөвлөл гээд яам дундын энэний үүрэг роль хийх ажил бол маш их хариуцлагатай болж байгаа. Тэнд орсон улсууд нь лоби янз янзын юманд автчихвал утгагүй болчих гээд байгаа юм. Тийм учраас Улсын Их Хурал Байнгын хороогоор хэлэлцэх гэж байхад энэ хүмүүсийнхээ хариуцлага, ажил үүргийг тодорхой болгоорой гэсэн. Тэр хүрээнд л явагдаад байгаа юм.

**О.Баасанхүү :** -29 дүгээр зүйлд энэ заалт байгаа шүү дээ.

**Ц.Цолмон :** -За энэ саналыг татчихлаа. Энийг ажлын хэсэг ярьж байгаад редакци дээрээ оруулчихвал их зүгээр юм тийм ээ.

Ганхуяг гишүүний санал байна. Тэсэрч дэлбэрэх бодис үйлдвэрлэх дотоодын үйлдвэрийн хүчин чадал улсын нийт хэрэгцээг хангах нөхцөл бүрдсэн үед мэргэжлийн зөвлөлийн дүгнэлтэд үндэслэн геологи, уул уурхайн асуудал эрхэлсэн төрийн захиргааны төв байгууллага эдгээр бодисыг шууд импортлохыг зогсоох шийдвэр гаргаж болно гэж нэмье гэсэн байна.

11 дүгээр зүйлийн хоёрдугаар хэсэгт.

**Д.Ганхуяг :** -Энэ бол үйл ажиллагаа явуулж байгаа яг Монгол Улсын аж ахуйн нэгжүүдээс гараад байгаа санал л даа. Зарим нь үйлдвэр явуулаад хүн ажиллуулаад байдаг. Гэтэл зарим нөхдүүд нь шууд авч ирж импортолж нийлүүлээд байдаг юм байна л даа. Тэгээд дотоодын үйлдвэрийн хүчин чадал нь бол нийт хэрэгцээний 70 орчим хувийг хангаж байна гэж байгаа юм. Тэгээд бүрэн өөрийнхөө хэрэглээг хангах тэр бодлогоор дэмжье боломж нь бүрдсэн тохиолдолд зогсоовол яасан юм гэсэн ийм л санал байгаа юм. Тэгээд гишүүдийн саналыг сонсъё л доо.

**Ц.Цолмон :** -Цог гишүүн асууя.

**Л.Цог :** -Боломж бүрдсэнийг яаж мэдэх вэ яаж шалгах уу гэж юм байна шүү дээ. Тэр боломж бүрдсэн гэсэн шалгуур байна шүү дээ. Тэрнийг одоо яаж мэдэх юм яаж шалгах юм гэдэг юм байна уу?

**Д.Ганхуяг :** -Мэргэжлийн зөвлөлийн санал мэргэжлийн улсуудын тооцоо томъёо судалгаа хэрэгцээ дотоодын үйлдвэрийг аль түвшинд хангаж байсан. Одоо бол хангалттай өрсөлдөөн бий болчихжээ. Монголчууд өөрсдөө хийчихнээ гэдгийг мэргэжлийн зөвлөл гээд мэргэжлийн улсууд нь ярьж хэлэлцээд тийм дүгнэлт гарсан тохиолдолд гэж байгаа юм л даа.

**Ц.Цолмон :** -За энэ саналыг дэмжиж байгаа гишүүд гараа өргөнө үү. 11-7

Гуравдугаар зүйл байна. Ганхуяг гишүүн гуравдугаар зүйлийн нэгдүгээр хэсэг 5 дугаар заалт мэргэжлийн зөвлөлийг 15 аас доошгүй хүний бүрэлдэхүүнтэй байгуулж дүрмийг Засгийн газрын тогтоолоор батлах.

15 түрүүн юунд орчихсон байсан байхаа. Дүрмийг Засгийн газрын тогтоолоор батална гэсэн заалт байна уу?

**Д.Ганхуяг :** -Тэр байх байгаа юм. Яаж байна гэхээр олон яамд орж байгаа болохоор дүрмийг нь Засгийн газрын тогтоолоор баталсан дээр юм байна гэж байгаа. 15 байна. 15 нь илүү юм шиг байна.

**Ц.Цолмон :** -Энэ дүрмийг хаана батлах нь байна уу? Засгийн газраар батлуулъя гэж байгаа юм байна. За тэгвэл энүүгээр санал хураачихъя. Дэмжиж байгаа гишүүд гараа өргөнө үү. 11-9. Яам биш Засгийн газар батлахаар болж байна.

**О.Баасанхүү :** -Хэрвээ энийг Засгийн газраас тогтооно гэхээр орон тооны байгууллага шиг болчих гээд байгаа юм. Мэргэжлийн зөвлөлийг чинь орон тооны бус гэж бид нар үзээд байгаа шүү дээ.

**Ц.Цолмон :** -Үгүй дүрмийн шүү дээ. Дүрмийг яам батлахаар байсныг Засгийн газар батлахаар болж байгаа.

Одоо ерөнхий санал хураалтаа хийе. Тэсэрч дэлбэрэх бодис тэсэлгээний хэрэгслийн эргэлтэд хяналт тавих тухай хуулийн шинэчилсэн найруулгын төсөл болон аж ахуйн үйл ажиллагааны тусгай зөвшөөрлийн тухай хуульд нэмэлт оруулах тухай хуулийн төсөл, Тэсэрч дэлбэрэх бодис тэсэлгээний хэрэгслийн эргэлтэд хяналт тавих тухай хуулийг хүчингүй болсонд тооцох тухай хуулийн төслүүдийг Улсын Их Хурлын чуулганы нэгдсэн хуралдааны анхны хэлэлцүүлэгт оруулж хэлэлцүүлэхийг дэмжье гэсэн томъёоллоор санал хураая. Дэмжиж байгаа гишүүд гараа өргөнө үү. 11-8.

Байнгын хорооны санал, дүгнэлтийг Улсын Их Хурлын нэгдсэн хуралдаанд илтгэх Улсын Их Хурлын гишүүний талаар санал байна уу? Энхбаяр гишүүнийг томилъё. Ингээд нэгдүгээр асуудлаа хэлэлцэж дууслаа.

**Д.Ганхуяг :** -Эцсийн хэлэлцүүлэг дээр хүчингүй болгох юмнуудаа яах уу. Тэр чинь дундаа зай май гарчихгүй биз шууд явчихаар. Одоогийн мөрдөж байгааг нь хүчингүй болгочихоор.

**Ц.Цолмон :** -Санал хураалтаар бол эхлээд шинэ нь батлагдана шүү дээ. Тэгээд хэдэн минутын дараа нөгөөдөх нь хүчингүй болно. За ажлын хэсэгт баярлалаа. Дараагийн асуудалд оръё.

***Хоёр. Төрийн нууцын тухай хуульд өөрчлөлт оруулах тухай хуулийн төсөл***

Ажлын хэсгийнхнийг оруулаарай. Ажлын хэсгийг танилцуулъя. Ажлын хэсэг байраа эзлээрэй. Сайханбилэг Монгол Улсын сайд, Засгийн газрын Хэрэг эрхлэх газрын дарга, Мөнх-Эрдэнэ Засгийн газрын хэрэг эрхлэх газрын Хэрэг эрхлэх газрын Хууль, эрх зүйн газрын дарга, Д.Гэрэл Тагнуулын ерөнхий газрын дарга. А.Хүрэлшагай Газрын харилцаа, барилга, геодези зураг зүйн газрын даргын үүргийг түр орлон гүйцэтгэгч, Ц.Пүрэвдорж Улсын бүртгэлийн ерөнхий газрын даргын үүргийг түр орлон гүйцэтгэгч ийм ажлын хэсэг байна. Төрийн нууцын жагсаалт батлах тухай хуульд өөрчлөлт оруулах тухай хуулийн төслийн танилцуулгыг Засгийн газрын гишүүн сайд Сайханбилэг хийнэ.

**Ч.Сайханбилэг :** -Баярлалаа. Төрийн нууцын тухай хуульд нэмэлт, өөрчлөлт оруулах тухай хуулийн төслийг та бүхэн санаж байгаа. Үүний урд бас Засгийн газар санаачлаад Их Хуралд өргөн бариад Байнгын хорооноос Аюулгүй байдал гадаад бодлогын байнгын хороо дэмжээд чуулганы нэгдсэн хуралдаанд санал хураах үед бас гишүүд бас зарчмын зөрүүтэй асуулт асууж санал хэлээгүй үндсэндээ. Санал хураагдах үед 28, 29 гээд нэг саналын зөрүүтэйгээр хэлэлцэх эсэх нь бол дэмжигдээгүй юм. Тэгээд Их Хурлын дарга даргын зөвлөлийн гишүүдтэй зөвшилцсөний дагуу Засгийн газар дээр энэ асуудлаа дахин хэлэлцээд Засгийн газрын хуралдаанаас Улсын Их Хурлын даргад бол дахин өргөн барьсан ийм хуулийн төсөл. Хуучин орж ирж байсан хуулийн төсөл, танилцуулга бол бүгд хэвээрээ байгаа. Хэрвээ Байнгын хорооны гишүүдийг дахиад энэ юмаа түрүүн танилцуулснаа дахиад уншиж танилцуул гэх юм бол танилцуулахад бэлэн байна.

Ерөнхийдөө бол төрийн нууцын жагсаалтаас хүн амын бүртгэлтийн сан доторх зарим мэдээллүүдээ, мөн улсын батлан хамгаалахад чухал ач холбогдолтой гэж байгаа газрын зургаас бусад одоо газрын зургийг ашиглаж иргэний болон төрөөс бизнес, төрөөс иргэдэд үзүүлж байгаа энэ үйлчилгээндээ ашиглах платформ буюу үндсэн суурь бааз, мэдээллийн сан болгож ашиглах энэ байдлаар зохицуулах энэ хуулийн төслийг бол өргөн барьж байгаа юм. Тэгээд үндсэндээ бол энэ асуудал нь төрийн нууцаас хэдийгээр жагсаалтаас гарч байгаа гэдэг энэ утгатай боловч энэ жагсаалтад байсан энэ зүйлүүдийг жирийн нэг иргэд очоод бүгдээрэнгий нь авах боломж байхгүй. Хадгалалт хамгаалалтыг нь үндэсний дата төв дээр байрлуулаад энэ нь өөрөө бас тусгай хамгаалалттай объект. Тэгээд тухайн төрийн байгууллагууд өөр өөрийнхөө орох үйлчилгээндээ хэрэглэх тэр чиглэлээрээ энэ мэдээллийн баазуудыг бол авч ашиглах ийм эрх зүйн шинэ орчин бүрдүүлж байгаа. Ийм зохицуулалттай л хууль байгаа юм. Танилцуулж дууслаа. Баярлалаа.

**Ц.Цолмон :** -Асуулт асуух гишүүн байна уу? Энхбаяр гишүүн, Отгонбаяр гишүүн, Цог дарга.

**Ж.Энхбаяр :** -Улсын Их Хурлаар өнгөрсөн 7 хоногт хэлэлцэх шаардлагагүй гээд санал хураачихсан асуудал. Нэг саналаар унасан болохоор дахин оруулах ёстой гэж ярих нүү. Яагаад оруулж байгаа юм. Их Хурал асуудлаа шийдчихсэн.

Хоёрдугаарт Аюулгүй байдлын байнгын хороонд Ардын намын бүлэг албан ёсоор хоёр дахь хуралдаанд орж байна. Энэ талаарх хуулийн төсөл болон материал байхгүй. Танилцуулга байхгүй. Тараагаагүй, ирээгүй ирсэн бол ирсэн гээд л хэлнэ. Тэгэхээр энэ асуудал дээр төрийн нууцтай холбоотой асуудал чинь энэ чинь өөрөө улс төрийн сэдэв болоод л дахиад л явчихна шүү дээ. Ийм маягаар ахиад зүтгүүлээд эндээс гарлаа гэхэд ахиад уначихвал яах вэ. Тэгэхээр улс төрийг бүгдээрээ жоохон соёлтой хийгээд улс төрийнхөө бусдыг хүндэтгээд материалыг нь тараадаг ажлын хэсгийг нь оруулдаг. Байр суурийг нь албан ёсоор сонсдог. Тэгээд нэг юмаа нэгтгэж аваад үнэхээр Монгол Улсын нийтлэг эрх ашгийн төлөө бол улс төрийн намууд мэдээж дэмжээд л явна шүү дээ. Тэгээд энэ арга барил биш ээ. Уналаа бид бяртай байна гээд ахиад оруулж ирдэг. Ахиад тулгадаг ийм байвал бид хүлээж авахгүй уучлаарай. Албан ёсоор энэ асуудлаар бид завсарлага аваад гараад явчихна.

Тэгэхээр энэ асуудлыг Байнгын хороон даргаа материалыг сайхан танилцуулаад ярилцаад ойлголцоод цаад учир шалтгаан нь энэ ордноор хэрэгтэй хэрэггүй дэмий л юм сонсогдож байна. Өөр эрх ашигтай холбоотой юм явагдаад байна гэсэн санаагаар. Энэ чинь яаруу түргэн хурдан хандаад ахиж хүчлээд ирэхээрээ буруу тал руугаа л явдаг. Тэгмээргүй л байгаа юм.

**Ц.Цолмон :** -Байнгын хороо материал тараасан мэдээлэл өгөөч.

**Ч.Сайханбилэг :** -Би түрүүн танилцуулгадаа бол цухас дурдсан. Улсын Их Хурал дээр Гарьдхүүгийн Баярсайхан гишүүн л асуулт асуусан. Байр сууриа бол илэрхийлсэн. Ямар нэгэн зарчмын зөрүүтэй санал гараагүй бол концепцийн чанартай асуултууд чуулганы нэгдсэн хуралдаан дээр болоогүй. Зарим Их Хурлын гишүүд би байран дээр очиж амжаагүй миний кноп байхгүй байсан. Байхгүй маш олон кнопнууд дарагдсан. Ингээд 28, 29-өөр асуудал бол нэг саналаар унасан юм. Хэрвээ Их Хурлын чуулганы хуралдаан дээр концепцийн зөрөө гараад асуудал болсон бол Засгийн газар бас яг тэр чиглэлээр нь энэ концепцоо дахиж харж үзээд боловсруулж оруулж ирэх ёстой гэдгийг бол бид нар ухамсарлаж ойлгож байгаа. Ийм зүйл болоогүй цэвэр техникийн зохион байгуулалтын. Бид нарын энэ бол нэг биш удаагийн үйлдэл шүү дээ. Гишүүд өөрөө хайхрамжгүй байж байгаад хуулийн төслүүд нэг хоёр саналаар дээшээ доошоо болчихдог.

**Ж.Энхбаяр :** -Санал гараагүй, танилцуулагдаагүй, бид Байнгын хороон дээр дуу хоолойгоо илэрхийлж чадаагүй. Ямар ч мэдээлэлгүй болсон асуудал ийм л байдалд сүүлдээ хүрсэн шүү дээ.

**Ч.Сайханбилэг :** - Хуулийн төсөл бол цоо шинэ асуудал биш. Урьд нь санаачлаад Их Хурлын гишүүдэд тардаг 76 гишүүнд тардаг. 74 гишүүнд бүгд тардгаараа тарсан. Дахиад өргөн барьсны дараа бол дахиад тараагдсан байгаа. Тэгэхээр асуудлын хувьд бол энэ өөрөө шинэ асуудал биш. Ер нь байр суурийг сайн ярих ёстой гэдэг дээр санал нэг байгаа. Тийм учраас өнөөдөр байр сууриа сайн ярьдаг байгууллага бол энэ Байнгын хорооны өөрийнх нь хуралдаан. Яг тэгээд зарчмын зөрүүтэй санал энээ тэрээ юм гарч байвал одоо энэ асуудалд хариулахад бол бэлэн байна.

**О.Баасанхүү :** -Та өөрөө хэлэлцэх дараалал дотор энийг ярья гэхээр та дэмжчихсэн шүү дээ. Ямар ч байсан ардын нам ингээд бүгдээрээ дэмжчихсэн. Тэгээд танаас бусад нь энийг ярья гээд байгаа юм биш үү. Өөр санал байна уу гэсэн. Тэр үед өөр санал байна уу гэсэн. Тэр үед тараагдаагүй гэсэн бол өөр шүү дээ.

**Ч.Сайханбилэг :**  -Энхбаяр гишүүний асуусан гурав дахь асуудлын хувьд бол хуулийн төсөл санаачлагч Засгийн газар энэ дотор бол улс төрийн асуудал ерөөсөө байхгүй гэж үзэж байгаа. Хэрвээ улс төрийн асуудал байна гэж үзэх юм бол бас энэ асуултад хариулахад бэлэн байгаа. Ийм л зүйл.

**Ц.Цолмон :** -Отгонбаяр гишүүн асууя.

**Ё.Отгонбаяр :** -11 сарын 26-ыг бол мартаад л хаячихдаг л юм билээ шүү дээ. Би хэд хэдэн зүйл асуух гэсэн юм. Би ойлгохдоо бол материалыг нь гар дээрээ аваагүй байна. Зүгээр би гишүүдээс асуухад бол нэг нь тэр 1:100000-ын масштабтай газрын зургийг улсын нууцын жагсаалтаас хасах, хоёр дахь нь тэр иргэний бүртгэл мэдээллийн санг яах гэсэн ийм хоёр гол асуудал юм байна гэж ойлгоод байгаа юм. Тэгэхээр би энэ жанжин штаб, Тагнуулын ерөнхий газраас тодруулмаар байгаа юм. Энэ 1:100000-ны масштабтай зургийг за яахав тэр бүтээн байгуулалт энэ тэрд хэрэг болж байгаа гээд нууцын жагсаалтаас гаргах гэж байж болно. Тэгэхээр би эндүүрээгүй бол энэ чинь цэргийн тусгай тэмдэглэгээтэй зургууд байх ёстой. Тэгэхээр одоо бүхний яг байр суурь ямар байгаа юм бэ нэгдүгээр асуулт.

Хоёрдугаар асуулт энэ Оросууд хийж өгсөн л зураг байх л даа бодвол. Тэгээд манай нутгийнхаа зургийг бид ингээд ил гаргаад энэ нь цаашаа Оросынхоо тусгай тэмдэглэгээ юманд нь сөрөг үр дагавар үүсэх үү, ярьсан, хөөрсөн юм байдаг юм уу гэдгийг нэг асууя гэж бодсон юм. Энэ бол заавал тодруулах ёстой асуудал хэрвээ бид нар мэдээлэлгүй байж байгаад хоёр хөршийн хоорондын нууцыг янз бүрийн нууцыг санаатай санаагүй дэлгэсэн байх юм бол асуудал үүснэ шүү дээ.

Гуравдугаарт нь тэр Иргэний бүртгэл, мэдээллийн санг би өчигдөр нэг хальт уншаадахсан чинь бүх санг нь нууцын жагсаалтаас хасах гэж байгаа юм шиг ойлголт төрчихдөг юм. Энэ дотроо яг юу юу зүйл заалтаар хамарч ордог юм гэдгийг тодруулах гэсэн юм. Тэгээд хариултаасаа хамаараад нэмж асуулт асууна.

**Ч.Сайханбилэг :** -Отгонбаяр гишүүний асуултад хариулъя. Батлан хамгаалахад онцгой ач холбогдол бүхий объектийн байрлал зориулалт бэлэн байдлын зэрэглэлтэй энэтэй холбогдсон газрын зураг энэ бусад бүх мэдээллийг төрийн нууцын тухай хуулийн 5 дугаар зүйлийн 2 дахь хэсгийн 5-д заасан байдаг. Төрийн нууцын жагсаалт батлах хуулийн дотор болохоор зэрэг 1:100000-аас илүү нарийвчлалтай байр зүйн зураг гээд бүгдээрэнгий нь оруулсан байдаг байхгүй юу. Тэгэхээр бид нар хуульдаа ямар өөрчлөлт оруулж байна гэхээр одоо энэ Төрийн нууцынхаа хуулийн 5 дугаар зүйлийн хоёр дахь хэсэгтэй нь яг адилхан Батлан хамгаалах зориулалтаар хийгдсэн тэр Газрын зурагнууд бол Төрийн нууцтай хэвээрээ үлдэнэ. Тэр жагсаалтандаа бол байх юм. Одоо бид нар ямар проблем гарч байна гэхээр одоо хаягжуулалтын хууль өргөн барьсан байгаа. Гэтэл бид нар нэг хаяган дээр байгаа хоёр давхар амьны орон сууцанд байгаа хоёр давхар байшин юмуу эсвэл нэг гэр модон амбаар гээд тэгэхэд дөрвөн янзын хаягтай улсын бүртгэл дээр байгаа байхгүй юу. Энэ дөрвөн янзын хаягийг нэг хаягтай болгоод тэр хаягийг нь нөгөө тухайн байгууллагууд нь авч хэрэглэдэг.

Энэ төрийн үйлчилгээнд орох гэхээр энэ хаягийнхаа байршил газарзүйн өгөгдлийн систем дээр яг энэ газрын зурган дээр байрлуулж хийхгүй бол болохгүй болчих гээд байгаа юм. Тэгээд энийгээ хийгээд ирэхээр Төрийн нууцын тухай хууль төрийн нууцын жагсаалтад энэ газрын зурагнууд чинь бүгдээрээ ороод төрийн нууц болчихсон. Хугацаагүйгээр байнга хадгалагдах ёстой гээд. Энэ юмыг ойлгож байгаа учраас хуулийн зохицуулалтыг нь бас ойлгооч ээ. Яг энэ чиглэлийн Иргэний зориулалтаар ашиглаж болох ёстой. Энэ төрөөс үзүүлж байгаа үйлчилгээнд хэрэг болох газрын зурагнууд өгөгдлийн системийгээ нууцаас гаргая.

Таны хэлж байгаа Батлан хамгаалахын зориулалттай тэр бүх газрын зургууд нууцаараа үлдэнэ. Энэ дээр дахиад манай мэргэжлийн байгууллагууд үлдээд аль зураг нь гарах юм аль зураг нь гарахгүй юм гэдгийг хэлж байна. Батлан хамгаалах зориулалттай газрын зураг гэдэг нь шал өөр газрын зураг байдаг гэдгийг мэргэжлийн хүмүүс ч хэлж байгаа. Ажлын хэсэг ч хэлж байгаа. Магадгүй хаалттай горимд шилжээд мэргэжлийн байгууллаас асууж тодруулж болно. Тийм учраас энэ чиглэл рүү орж байгаа юм бол огт байхгүй. Хүн амын яг энэ бүртгэлийн сантай холбогдсон юман дээр нь давхцахгүй биеийн өгөгдөл гар хурууны хээ дээрээс нь гадаадын харьяат харьяатын асуудал эрхэлсэн энэ сангаас бусад мэдээллийг нь бас энэ төрийн байгууллагууд авч үйлчилгээгээ үзүүлдэг болъё гэж байгаа. Бид нар бас нэг дэх бүлгийн хуралдаан дээр танилцуулсан л даа.

Улаанбаатар хотод бүх хороон дээр аймгууд дээр сумууд дээр төрийн энэ хүнд суртлын үйлчилгээг иргэдэд ойртуулсан үйлчилгээ хийе гэж. Хүмүүс очиж өөрийнхөө иргэний үнэмлэхээр өөрийгөө таниулаад тэгээд олон хоног араас нь явдаг иргэний бүртгэлийн лавлагаа гаргуулдаг. Иргэний үнэмлэхийн лавлагаа гаргуулдаг, цагдаагийн байгууллагын тодорхойлолт авдаг. Төр засаг бүх яамд сайд нар руу өөрсдийнхөө өргөдөл гомдлыг явуулдаг энэ бүх үйлчилгээг хийх гээд байгаа юм. Энийгээ хийгээд нөгөө иргэнийгээ автомат машин дээр очиж таньдаг болгодог. Иргэний үйлчилгээ үзүүлэх төвүүд дээр очиж үйлчилгээ авах гэхээр нөгөө байгууллагын хүмүүс нөгөө иргэнийгээ таних үйлчилгээ хийж болохгүй болчих гээд байна. Яагаад гэхээр энэ бүх мэдээлэл чинь төрийн нууцад байдаг. Бас дахиад байнгын хадгалалтад байдаг. Энийг нь ордог болгохын тулд бусад хүн амынхаа бүртгэлийг дахиад тэр дата төвөөс Төрийн тусгай хамгаалалттай газраас тухайн төрийн байгууллагууд нь авдаг ийм эрх зүйн зохицуулалтууд л явж байгаа байхгүй юу.

Энэ хоёр зүйлийг хийхгүй бол бид нарын их олон салбарт төрөөс үзүүлж байгаа хүнд суртлыг багасгах авлигалыг багасгах энэ их олон цаг өдөр араас нь явдаг барилгын зөвшөөрөл авдгаас авахуулаад бүх үйлчилгээ ерөөсөө утгаа алдана л гэсэн үг. Ерөөсөө бид нар энийг хийж чадахгүй. Энэ нь өөрөө бүх юмныхаа үндэс суурь нь болчихоод байгаа юм. Анх нөгөө төсвийн тогтвортой байдлын тухай хуулиа бид нар өргөн барихдаа Ерөнхийлөгч, Улсын Их Хурал хоёртой хамаатай хэсгийг нь өргөн барьчихсан. Орон нутгийнхаа сонгуулийг орхигдуулчихсан учраас оруулж ирж байгаа юм.

Ярих шаардлагатай бол магадгүй дахиад хаалттай ярьж болох байх. Энд ямар улс төр байгааг одоогоор засгийн газар бол олж харж чадахгүй байгаа юм. Тийм л юм.

**Ё.Отгонбаяр :** -Би тэр тагнуулын байр суурь, жанжин штабын байр суурь гээд асуугаад байгаа нь энэ байгууллагууд эсрэг байр суурь илэрхийлсэн гэж сонссон юм. Тэгэхээр зэрэг яг ямар ямар асуудлууд байгаа болоод ингээд байгаа юм бэ гэдгийг хэлэлцэхийн тулд материал гар дээр ирээгүй учраас заавал тэр тараасан материал дотор холбогдох жанжин штаб тагнуулын газрын энэ тэр юм байгаагүй шүү дээ. Ямар байр суурьнаас эсрэг байр суурь эсрэг байр суурь илэрхийлсэн юм бэ?

**Ц.Цолмон :** -Ажлын хэсгийнхнийг сонсъё тэгэх үү.

**Л.Цог :** -Горимын санал хэлье. Хуралдаанаа хаалттай дэг рүү оруулвал ямар байдаг юм бэ? Бас асуух юм байна л даа. Яг энүүнтэй холбоотой асуудлаар шүү. Наана нь дэлгэж ярьж яах вэ?

**Ц.Цолмон :** -Хаалттай хийх эсэхийг Байнгын хорооны гишүүд санал хураалгаж байгаад шийдье.

Хаалттай хийх эсэх талаар манай ажлын хэсгийнхнээс санаа оноо байна уу? Зүгээр сонсъё. Мэдээлэл нь үнэхээр хаалттай хийх шаардлагатай байна уу, үгүй юу гэдгийг л асууж байна.

А.**Хүрэлшагай :** -Энд нууцлах юм бараг байхгүй л дээ.

**Ц.Цолмон :** -Гэрэл даргад санаа оноо юу байна.

**Д.Гэрэл :** -Өнгөрсөн оны 12 дугаар сарын 6-нд бол албан ёсоор байр сууриа илэрхийлсэн. Энэ дээр бол зарчмын хувьд дэмжиж байгаагаа хэлсэн байгаа. Өнөөдөр бол нууцаар хийгээд байх, хаалттайгаар хийгээд байх ямар ч шаардлага байхгүй. Технологийн асуудал байна л гэж үзэж байна.

**Ч.Сайханбилэг :** -Нэг зүйл хэлэхээ мартчихсан байна Отгонбаяр гишүүнээ. Энэ асуудал бас өөрийнхөө хуульд заасан үндэслэлийнхээ дагуу Засгийн газар дээр хэлэлцэгдээд дараа нь Үндэсний аюулгүй байдлын зөвлөлөөр ороод зарчмын хувьд нь дэмжигдэж байна гэдэг үндэсний аюулгүй байдлын зөвлөмжтэй явж байгаа ийм хуулийн төсөл шүү. Материалууд нь давхар тараагдсан байгаа.

**Ц.Цолмон :** -Би нэг тодотгосон асуулт асуугаадхая Л.Цог даргын өмнө. Тэгэхээр одоо бид нарын энэ нууцлалаас чөлөөлж байгаа хэсэг бол Яг бид нарын урд өмнө социализмын үед Оросын тусламжтайгаар гаргасан тэр картууд бол нууцынхаа зэрэглэлд үлдэнэ. Илүү аж ахуйн зориулалттай юмуу шинээр аж ахуйн зориулалттай хийгдэх картууд нь ил болох юм гэж ойлгож байгаа тэр болох уу. Тэгэхээр яг нарийндаа бол нууцын зэрэглэл өмнө хийгдсэн картуудын хувьд бол өөрчлөгдөхгүй юм байна, тийм үү. Тэгэхээр

**А.Хүрэлшагай :** -Газрын харилцаа, геодези, зураг зүйн газар бол Монгол Улсын хэмжээний бүх төрлийн байр зүйн зургийг үйлдвэрлэдэг гаргуулдаг тийм байгууллага байгаа юм. Өөрөөр хэлбэл манайд Батлан хамгаалах зориулалтын зураг ч байна, нийтийн хэрэглэлийн зориулалттай зураг ч байна. Бид одоо орон нутагт жишээлбэл сумын төвд очоод зураглал хийхэд орон нутгийн координат гэж зүйлийг зохиож байгаад ингээд одоо ажилладаг практик бол манай байгууллага болон батлан хамгаалах яам тагнуулын газар хооронд бол хэвшсэн явж байгаа. Байнга бол хийгддэг зүйл. Тэгсэн мөртөө төрийн нууцын тухай жагсаалтын тухай хуулинд 1:100000 масштабын зураглал болон түүнийг харьцуулах масштаб болон түүнээс их масштабын байр зүйн зургууд гээд заачихсан учраас энгийн хэрэглээнд хэрэглэж байгаа том масштабын зургуудыг бид хууль зөрчиж хэрэглэж байгаа мэт ийм байдалтай байсаар өдий хүрсэн юм. Тэгээд манай батлан хамгаалах яаманд мөн тагнуулын газарт геодези зураг зүйн байгууллага нэгж бол байдаггүй юм. Энийг одоо манайх тусгай горимоор нууцын зэрэглэлийн ажилтны эрх гэдэг зүйлийг аваад ингээд ажлаа явуулдаг. Хуулинд оруулах гэж байгаа өөрчлөлтийн хувьд бол бид ингэж томъёолсон юм. Одоо байгаа хуулийн томъёолол 1:100000-аас илүү масштабын байр зүйн зураг гээд орсон учраас түүнийг бид тайлбарлахдаа 2 ангилъя. Тэнд байгаа жагсаалтад байгаа зүйл нь өөрөө төрийн нууцын жагсаалтын хууль болон батлан хамгаалах хүрээнд гэж орсон байгаа юм. Өөрөөр хэлбэл батлан хамгаалах хүрээнд байгаа 100000 ба түүнээс илүү масштабын байр зүйн зураг гэдгийг нь бол хэвээр нь үлдээе. Харин геодези, зураг зүйн хуулинд оруулахдаа байр зүйн зургийг 2 төрөл юм байна гээд.

Нэгдүгээрт батлан хамгаалах хүрээний

Хоёрдугаарт нийтийн хэрэглээний гэж хоёр ангилъя гэж байгаа юм. Нийтийн хэрэглээний байр зүйн зураг дээр тусгах зүйлийг бол Батлан хамгаалах яам, Тагнуулын газартай хамтран зөвшилцсөний үндсэн дээр хэвлэдэг байна. Тэрэн дээр бол хоёр үндсэн зүйлийг суурилсан олон улсын практик ч байдаг. Бид бас ОХУ, БНХАУ-ын мэргэжлийн байгууллагууд дээр очиж судалсан. Тэгэхээр тэрэнд бол 2 зүйлийг авч үздэг юм байна.

Нэгдүгээрт бол байрлалыг авч үздэг юм байна.

Хоёр дугаарт байрлалуудын бичиглэлийг авч үздэг юм байна.

Байрлалыг авч үзэхдээ батлан хамгаалах зориулалтаар угаасаа нууцалж хийсэн газар доорх байгууламжуудыг ил гаргаж зураглахгүй гэж заасан байгаа юм. Хоёрдугаарт зураглалын үндсэн сүлжээний цэг өндрийн үндсэн сүлжээний тэмдгүүдийг картан дээр мөн зураглахгүй.

Гуравдугаарт нь үндсэн сүлжээний солбилцлын торыг мөн энгийн хэрэглээний зураг дээр зурахгүй гэж байгаа юм. Ингээд үндсэн байрлалын хувьд бол ийм байгаа.

Бичиглэлийн хувьд объектуудын нотлох шинж чанарыг тодорхойлж бичихдээ агаар сансрын зурагт тусгагддаг. Батлан хамгаалах зориулалтын болон улс орны эдийн засаг стратегийн ач холбогдол бүхий байгууламжууд мөн туулахад хүндрэлтэй байрлалуудын бичиглэлийг нууцалж нийтийн зориулалтын объектуудтай адилтгасан байдлаар бичиглэл хийнэ гэсэн ийм үндсэн гаргалгаа байдаг юм байна. Тэгээд хийхэд бол бид батлан хамгаалахын болон цэрэг тагнуулын мөн төрийн хамгаалалтын нууцлалыг бол хөндөхгүй юм гэсэн ийм мэргэжлийн хүмүүсийн гаргалгаа байгаа юм. Мөн бусад оронд яг ингэж хийдэг юм байна.

**Ц.Цолмон :** -За Цог дарга. Асуух уу? Тэрүүгээрээ явах уу?

**Л.Цог :** -Тэрийгээ үндэслье л дээ би. Зүгээр энийг бол хэлэлцэх нь зүйтэй гэж бодож байгаа. Тийм санал түрүүн одоо өгсөн. Харин зүгээр тоон дотор үсэг байна гэдэг шиг хардах юмуу, асуух лавлах юм байгаа учраас. Яагаад гэвэл Тагнуулын ерөнхий газрын дотор байр суурь зөрсөн учраас нэгдүгээр орлогч нь өөр боллоо гэсэн ийм яриа байна л даа. Тэр улсуудын байр суурийг бас мэдмээр байгаа юм. Бид нягтлахгүй бол хардсан сэрдсэн тийм хачин юм гаргаж болохгүй гэсэн бодол төрөөд л тэгж хэлсэн байхгүй юу. Дотор нь нягтлах юм байна гэж байгаа учраас, тодруулах юм байна миний хувьд. Тэгээд л тийм санал гаргасан юм.

**Ц.Цолмон :** -Тэр нь бол ил хэрэггүй гэсэн үг үү. Хаалттай хэлэлцэх үү ямар санал байна. Тэгвэл хаалттай хэлэлцэх эсэх талаар санал эхлээд хураая. Жанжин штабтай холбоотой бүх юм нь нууцаараа үлдчихэж байгаа байхгүй юу. Тэнд хөндөхгүй байхгүй юу. Тийм учраас.

**Ч.Сайханбилэг :** -Би Отгонбаяр гишүүнд нэг ийм хэлчихвэл ойлгочих болов уу гэж бодоод байна. Би яг Отгонбаяр гишүүн шиг энэ асуудал чинь байлдаан элдэв юмнууд нь газрын зураг нь яадаг юм байна. Газрын зураг нь нэг л хавтгай дээр байгаа нэг зураг шүү дээ гэхээр батлан хамгаалахын зураг бол өөр зураг байдаг. Одоо жишээлбэл энгийн юман дээр бол гүүр юм нь ингээд л байж байдаг. Батлан хамгаалахын зураг болохоор энэ гүүрний даац нь хэд юм. Худагных нь багтаамж нь хэд юм. Өөр зураг болоод явчихдаг. Энэ нь өөр батлан хамгаалахад зориулалттай юуны зураг гэдгээрээ тэртээ тэргүй нууцын ангилалдаа ороод үлдээд явдаг.Тэрнээс биш гудамж талбай байж байгаа эсвэл гүүр, нөгөө хөндий байдаг юмнууд нь одоо google дээрээс ч гарч ирдэг. Энгийн хэрэглээнд ч байдаг. Газрын харилцаа геодези ч аваад үздэг ийм юм. Манай өнөөдрийн эрх зүйн орчин хуучин тогтолцооноос яагаад ч юм ер нь газрын зураг бол бүгдээрээ нууц байх ёстой. Ингээд ийм яваад ирсэн. Хөгжлийнхөө шаардлагаар миний түрүүний хэлсэн олон хаягтай адрестай байдаг юмыгаа нэг юм руу оруулах гол доод талын платформ нь болохоор газар өөрөө байдаг. Газрын зураг нь байдаг. Энэ дээрээ юмаа зоох гэхээр нууц болчихоод байдаг.

**Ё.Отгонбаяр :** -Гишүүнээ ойлгосон шүү дээ. Миний асуугаад байгаа юм логикийн хувьд ойлгомжгүй байна гэж асуугаад байгаа юм нь хэрвээ нэгэнт батлан хамгаалахынханд зориулалттай тэр юм нь нууц дээрээ үлдэж байгаа юм бол энийг заавал нууцын жагсаалтаас хасах юмтай ороолдож яах гэж байсан юм бэ? Тэр геодезийнхээ хуулинд өөрчлөлт хийгээд тэгээд тэр зургийнхаа томъёоллыг хийчихэж болоогүй юм уу. Заавал төрийн нууц руу орж ирж хүмүүсийн толгой эргүүлэх хэрэг юу байсан юм.

**Ч.Сайханбилэг :** -Тэгэхээр одоо яадаг вэ гэхээр одоогийн энэ төрийн нууцын жагсаалт гээд хүснэгтэлсэн хууль дотор манай бүх газрын зураг бол төрийн нууц гээд заачихсан байдаг байхгүй юу. Тэгэхээр эд нар хэрэглэж чадахгүй. Сая Хүрэлшагай дарга зовлонгоо хэлж байна шүү дээ. Бүх зураг нь байхгүй юу. Энэ хууль зөрчиж байгаа юм шиг инфактаа зөрчөөд яваад байдаг. Тэрийгээ аргалахын тулд нууцын ажилтан гээд тэр хүн нь тэгсэн мөртөө бүтэн системээр хэрэглэх гээд байдаг ийм нөхцөл байдал үүсчихээд байгаа юм.

**Ё.Отгонбаяр :** - Буруу ойлгоод байна. 100000-аас илүү нарийвчлалтай масштабын байр зүйн зураг гээд энэ жагсаалтанд нь байж байгаа юм байна тийм ээ. Тэгвэл тэр геодизийнх нь тухай хуулиндаа тэдээс тэдийн нарийвчлалтай мастабын аж ахуйн зураг ч гэдэг юмуу тийм томъёолол үүсгээд оруулчихаж болоогүй юм уу. Орос бол тэгж шийдсэн юм билээ. Та тагнуулын газрын орлогч даргыг хусчихаар нь энэ серёзны асуудал үүсчихжээ гэж бодоод би энэ асуудлыг чинь жоохон сонирхож үзлээ л дээ.

**Ч.Сайханбилэг :** -Тэр асуудал би хуучирсан юм биш, тэр дараагийн асуудал.

**Ё.Отгонбаяр :** -Би хэвлэлээр гарсан мэдээг л хэлж байна. Би яриад дуусгачихъя Сайханбилэг дарга аа. Орос болохоор зэрэг тэр цэргийн зориулалттай юмнууд нь байдгаараа байсан юм шиг байгаа юм. Тэгээд орос яасан бэ гэхээр кличастного пользованя гэсэн томъёолол хуулин дээрээ оруулж ирээд тусгай тэмдэглэлүүдээ авчихдаг юм байгаа биз дээ. Тэгээд зургаа хэрэглээд явчихсан юм билээ. Тэгээд тэгж болоогүй юм уу. Нэгдүгээрт гэж асуугаад байгаа байхгүй юу.

Хоёрдугаарт би тэр Иргэний бүртгэлийн мэдээллийн сан гэж асуугаад байгаа юм чинь зүгээр надаа бол ойлгогдож байгаагаар манай иргэдтэй холбоотой мэдээлэл. За яахав төрийн байгууллагууд хэрэглэнэ гэж би ойлгож байна. Энэ нууцын жагсаалтаас гарчихаараа гадаадын байгууллага энийг чинь аваад явбал бид нар зогсоох эрх зүйн орчингүй болчих гээд байгаа юм биш үү. Энэ чинь нууц биш шүү дээ. Сайханбилэг гэдэг хүн хаана амьдардаг вэ аль банкнаас зээлтэй вэ эрүүл мэнд нь ямар вэ ийм мэдээллүүдээ гадаадын байгууллага аваад явбал яах вэ гэдэг асуудал гарах гээд байна. Тэр хүн аваад явахад буруудахгүй шүү дээ. Улсын нууц биш юм чинь.

**Ч.Сайханбилэг :** -Одоо хариулж болох уу. Би чинь бас чинь нэг худлаа үнэн хуульч мэргэжилтэй хүн шүү дээ. Тийм учраас би танд хэлж байгаа юм. Таны хэлдгээр зохицуулах гэхээр төрийн нууцын хууль дотроо бүх газрын зургаа хоргилчихсон. Тэгээд таны яг зохицуулалтаар ингээд газрын харилцаа геодезитой холбоотой энэ хуулин дээр зохицуулахаар энэ дээрээ бүтэн уутаар нь хориглочихсон юмнаас энэ дээр хэрэглэх юм байхгүй. Энэ хоёр хуулийн хоорондох зөрчил гараад одоо бид нарын хэлдгээр хуулийн хийдэл үүсэх гээд байгаа учраас энэ дээр нь батлан хамгаалахтай холбоотой газрын зурагнуудыг төрийн нууц дээрээ үлдээгээд энэ хуулин дээрээ бусад газрын зурагнуудаа иргэний зориулалтаа хэрэглэж болно. Төрийн үйлчилгээнд хэрэглэж болно. Ийм л зохицуулалт үүсэх гээд байгаа байхгүй юу. Ерөөсөө л аягүй энгийн ойлголт. Би их буруу яриад байна уу? Ер нь л дүр зураг нь энэ.

Хоёрдугаар юмны хувьд болохоор зэрэг одоо би танд хэлье. Иргэний бүртгэлээс ямар ямар мэдээллүүд нууцлалаас гарах вэ? Би дахиад нэг юм хэлчихье. Нууцаар гарлаа гэхээр хүн бүр олж мэдээд гадна дотны байгууллагууд авчихдаг. Иргэн олоод авчихдаг, байгууллага олоод авчихдаг, нам олоод авчихдаг юмны тухай яриагүй шүү дээ. Дата төв дээр байна зөвхөн хуулиар эрх олгогдсон төрийн байгууллага орж зөвхөн өөрт хэрэгтэй тэр хэсгийн мэдээллийг л ашигладаг болгох гэж байгаа юм. Бүртгэл бүртгэлээрээ, газрын харилцаа тэр чиглэлээрээ. Ийм юмнууд нээлттэй болно. Төрсний мэдээлэл, дээрээс нь гэрлэсний мэдээлэл, гэрлэлтээ цуцлуулсны мэдээлэл, гэрлэлтээ сэргээсний мэдээлэл, эцэг тогтоолгосны мэдээлэл, үрчилсний мэдээлэл. Овог эцэг, эхийн нэр нь мэдээж ил болно.

Дээрээс нь нэрээ өөрчилвөл ашиглаж болно гэсэн үг, төрийн байгууллагууд. Нас барвал тэр мэдээллийг ашиглаж болно. Иргэний үнэмлэхний номерийн асуудал, гадаадад зорчих эрхийн нэг үгээр хэлбэл гадаад паспорттой холбоотой мэдээлэл тэгээд Байнгын оршин суугаа газрын мэдээлэл ийм зүйлүүдийг л төрийн байгууллагууд чиглэл чиглэлээрээ авах эрхтэй болж байна гэсэн үг. Өөр бусад мэдээлэл нь төрийн нууцдаа байна. Энэ мэдээллүүд салчихад төрийн байгууллага авч ашиглахад бас ямар нууцын асуудал байгаа юм бэ гээд. Би түрүүн Цог даргын асуудалтай холбогдуулаад хэлэхэд бол тэр нэг хүний томилолттой холбоотой асуудлыг нууж байгаад энэ асуудлаар ярих гэж байвал энэ бол Засгийн газрын зүгээс нуугаад байх асуудал биш. Би одоо хариул өгч болж байна. Яагаад чөлөөлсөн гэдгийг. Шаардлагатай юу.

**Ё.Отгонбаяр :** -Би энэ асуудал дээр эсрэг юмуу унагаах гээд байгаадаа биш. Та ингээд юм хэлэхээр өөдөөс яагаад байх юм. Тэнд нэг хүн энэ асуудлаар эсрэг байр суурь илэрхийлээд албан тушаалаасаа чөлөөлөгдчихсөн юм байна шүү дээ. Тэгэхээр зэрэг ямар үндэслэлээр юу гэсэн аргумент тэр хүн илэрхийлсэн юм бэ гэдгийг Байнгын хорооны дараагийн хурал дээр дуудаж авч ирээд шийдэж болох уу. Эд нар чинь Улсын нууцтай холбоотой юм байгаа учраас гаргаж байгаа шийдвэр дээр бүрэн мэдээлэлтэй байгаад тэгээд одоо жишээлбэл тэр хүн ямар аргумент хэлээд эсэргүүцсэн юм тэрийг нь сонсчихоод тэр бол үндэслэлтэй юм байна. Үндэслэлгүй юм байна гээд ингээд шийдчихвэл яаж байна. Байнгын хороон даргад би тийм санал тавьж байна.

**Ч.Сайханбилэг :** -Гэрэл даргаа танай байгууллага дотор тийм зарчмын зөрүүтэй хоёр байр суурь байсан юмуу та нэг хариулаач. Энэ асуултанд.

**Д.Гэрэл :** -Энэ дээр бас нэг ерөнхий ойлгоц өгөхийн тулд нэг Зүйлийг хэлэх хэрэгтэй. Хэдийгээр бол нууцлалын ангиллаас гаргасан ч гэсэн Эрүүгийн хуулинд бид нар шинэ зүйл анги оруулж байгаа. Тэр нь юу вэ гэвэл үндэсний аюулгүй байдалд хохирол учруулсан тохиолдолд бид нар энийг эрүүгийн хэргээр тооцно гэж. Өөрөөр хэлбэл бид нарын хуулийн жагсаалтаас гаргасан ч гэсэн энэ нь бол хүнсний аюулгүй байдалд хор хөнөөлтэй байхад бол бид нар энийгээ эргэж хараад шийдэх хэрэгтэй болж байгаа юм. Энийг бол бас нэмээд хэлчихье.

Нөгөө талаар бол энэ дээр бол зарчмын юм байхгүй.

**Л.Цог :** -Наадах чинь нууц биш гээд гаргасан нөхцөлд эрүүгийн хариуцлагын тухай ярих боломжгүй болчихно шүү. Тэрийг та ойлгож байгаа биз дээ. Хуульч хүний хувьд.

**Д.Гэрэл :** -Эрүүгийн хуулин дээр бол бид нар үндэсний аюулгүй байдалд хор хөнөөл учруулж болзошгүй тохиолдолд бол энэ дээр оруулж байгаа юм.

**Ж.Энхбаяр :** -Энэ дээр ямар асуудал үүсч байна вэ гэвэл энэ нууцаар гаргасан нөхцөлд энэ үндэсний эрх ашигт хохирол учруулахуйц ашиглах бололцоотой тул гэдгийг нотлоод байгаа байхгүй юу. Тэгэхээр бид нар гэнэн байна гэсэн үг шүү дээ. Ашиглахгүй бол болно. Бусад нь ашиглачихвал ноцтой болох нь гээд энэ нь өөрөө зайлшгүй ашиглагдах ийм л юм байна гэж ойлгогдоод байна.

**Р.Амаржаргал :** -Би энэ асуудлыг бол ингэж ойлгоод байгаа юм л даа. Төрийн нууцаас жагсаалтаас гаргах тухай энэ тэр гээд яриад байгаа боловч үнэнийг хэлэхэд тэр төрийн нууц мууц аюулгүй байдлыг сонирхож байгаа хүн бол энэ дотор байхгүй гэж бодож байна.

Хэн ч тэрийг бодохгүй байгаа. Хэсэг бүлэг хүмүүс бизнес хийх гээд явуулах гэсэн чинь тэрэн дээр нь хуулийн 2, 3 заалт саад болоод байгаа байхгүй юу. Тэр заалтаа хасуулах гээд төрийн нууцын жагсаалтаас ийм ийм юмыг хасуулж өгөөч гэсэн асуудал оруулж ирээд энд яваад байна л гэж би бодож байна л даа. Тэгээд тэр утгаараа энд бол нэг их сүрхий нууцтай холбоотой нууцлаад хаалттай хурал хийгээд байх шаардлага бол байхгүй болов уу гэж бодож байна. Би зүгээр Засгийн газраас нэг л зүйлийг сонирхоод байгаа юм. Тэр нь юу вэ гэхээр өнгөрсөн Байнгын хорооны хуралдаан дээр нэг хэсэг гишүүд бол өөрсдийнхөө байр суурийг бол илэрхийлсэн. Тэр илэрхийлсэн байр суурь нь бол чуулганы нэгдсэн хуралдаан дээр очоод бас тодорхой чанар болсон байна гэж ойлгож байгаа. Байнгын хороон дүгнэлт гэдэг чинь бас л одоо концепци гэсэн үг. Улсын Их Хурлын гишүүн хүн үг хэлэхгүй байж байгаад өөрийнхөө байр суурийг бол санал хураалтаараа л илэрхийлдэг. Тэрүүгээрээ байр сууриа илэрхийлээд дүн нь гарсан байна гэж ойлгож байгаа. Тэгээгүй юм хэн ч юу ч асуугаагүй учраас ямар ч өөрчлөлт байгаагүй ямар ч зөрчилтэй юм байгаагүй гэсэн тайлбар хийх гээд байгаа нь бас их сонин сонсогдоод байна л даа. Энэ гучдугаар асуудал.

Ганцхан л юм би сонирхоод байгаа юм. Өнгөрсөн Байнгын хорооны хуралдаан дээр хэсэг Улсын Их Хурлын гишүүд асуудал тавьсан. За та нар энийгээ шийдэцгээ хүсээд байгаа юмаа хий. Гэхдээ хийж байгаа аргаа жаахан өөрчилчих. Төрийн нууцын жагсаалт энэнтэй зууралдаад байх шаардлага байхгүй. Наад үйл ажиллагаа явуулахад чинь шаардлагатай байгаа эрх зүйн орчингий нь бусад хүрээн дотор нь байгуулаад өгчихье. Ингээд явуулчихад юу нь болохгүй байгаа юм бэ гээд Байнгын хорооны хуралдаан дээр хүмүүс ярьсан. Тухайлбал Гончигдорж гишүүн энийг ингэж хэлж байсан. Заавал энэ төрийн нууцтайгаа битгий зууралд. Өөр механизмаар наад тэр ажил төрөл явуулах гэж байгаа юмуу, тэр хаягжилт явуулах гэж байгаа юмуу, машин оруулж ирээд юм хийх гээд байгаа юм уу? Тэр бүгдэд чинь саад болохгүйгээр энэ бүгдийг чинь зохицуулаад өгчихье. Эрх зүйн акц энэ орчныг бүрдүүлээд өгчихье гэж ярьсан байхгүй юу. Яагаад энийг одоо хүлээж авахгүй байгаа юм бэ гэдэг асуудал л байна л даа. Энэ Гончигдорж даргын яриад байсан тэр нэг асуултад зарчмын хувьд буруу юм нь юу байсан юм. Харин ч бүр цоо шинэ эрх зүйн орчин бүрдүүлж өгөөд дараа дараагийн үйл ажиллагаанд нь хэрэгтэй тийм шийдлүүдийг зам ингээд заагаад өгөөд байхад чинь заавал энэ нууцын жагсаалтаас энийг гаргаж байж л явна гээд ингээд бариад байдаг нь ямар учиртай юм бэ. Энэ дээр нэг тайлбар өгөөч гэж хүсч байна. Сайханбилэг даргаас.

**Ч.Сайханбилэг :** -За яахав Амаржаргал гишүүний асуултад хариулахад хэсэг бүлэг хүн гэдэг нь Засгийн газрыг хэлээд бизнес гэдэг нь төрөөс бизнесийнхэн рүү, төрөөс Монгол Улсын иргэд рүү үзүүлж байгаа энэ үйлчилгээг хэлж байвал тийм гэж хариулъя. Тийм учраас энэ хуулийн эрх зүйн орчин үүсгэхгүй бол болохгүй ийм нөхцөл байдал үүсээд байгаа юм. Гончигдорж гишүүний хэлсэн зүйлийг бол би Байнгын хороон дээр урьд нь хэлж байсныг арай өөрөөр ойлгосон би бол. Юу гэхээр яг тэр газрын зураг нь Улсын нууцад хамаарсан тэр газрын зураг байгаад байна уу, байхгүй байна уу. Энийг анхны хэлэлцүүлгийн үед асуудал хариуцсан байгууллагууд нь орж ирээд тэр газрын зургаа үзүүлж байсан. Ямар газрын тухай яриад байгаа юм тэрийг Тусгай хяналтын дэд хорооны хүрээнд үзээд энэ газрын зургууд нь энэ ангилалд ороод төрийн нууцад байх юм байна. Энэ газрын зургууд нь болж байна гэвэл энэ төрийн нууцаас нь гаргая гэдгийг нь тусгай хяналтын дэд хорооны хэмжээнд үзээд энэ асуудлаа шийдье гэсэн ийм санал хэлсэн шүү дээ Гончигдорж гишүүн.

Амаржаргал гишүүн өнөөдөр энэ төрийн нууцыг хүндэтгэхгүйгээр төрийн нууцад гээд хатуу хуулиар хаасан байгаа яг энэ бүх үйлчилгээг үзүүлэх өөр бид нарт эрх зүйн арга байна гэж байвал тэр аргыг Засгийн газар бол олж харахгүй байгаа юм. Хууль зөрчөөд яаж хэрэглэх гээд байгаа юм. Энийг ингээд хэрэглэчихнэ гэдэг арга зааж өгвөл эсвэл яг тодорхой санал хэлвэл Засгийн газар бас тэрийг авч үзэж болно шүү дээ. Бид нар тийм арга зам байхгүй энэ хуульд өөрчлөлт оруулахгүй бол үнэхээр энэ мэдээллийг хоёр үндсэн мэдээлэл байгаа байхгүй юу. Нэг нь хүнтэйгээ холбоотой мэдээлэл. Нөгөөдөх нь хөрөнгөтэйгөө бүртгэлтэйгээ холбоотой мэдээлэл 2 байгаа байхгүй юу. Тэр нь газар зүй дээрээ үндсэлчихсэн. Энэ хоёргүйгээр бид нар ямар ч ажил хийж чадахгүй. Бүх ажил. Хаягжуулалт ч байхгүй. Шуудан байхгүй, мэдээлэл технологи байхгүй. Хүмүүст үзүүлдэг үйлчилгээ хэзээ ч нэг цонхны зарчим руу шилжиж орохгүй ийм нөхцөл байдал үүсээд байгаа юм. Дахиад нөгөө олон байгууллагын араас явсан энэ юмнууд нь л яваад байгаа юм.

**Ж.Энхбаяр :** -Бас хамаагүй тэгж хэтэрч болохгүй. Энэ зураг нууц байхад Монгол Улс хаягтай шуудантай, хүн хүнээ олоод байршуулаад юмаа хийгээд явж л байсан. Одоо л болохоо байчихсан юм яриад байх юм.

**Ч.Сайханбилэг :** -Энхбаяр гишүүнээ одоо гэр хороолол руу ямар шуудан очиж байгаа юм. Таны гэрийн хаягаар ямар шуудан орж байгаа юм. Та сарнаас бууж ирээгүй биз дээ. Таны гэр хорооллын ямар ч хаяггүй байгаа задгай гэдэг хаяг руу ямар шуудан орж байгаа юм. Отгонбаяр гишүүнээ би таны үндэслэлийг сонсмоор байна. Та нар унагаах гээд дайраад байгаа учраас би хэлж байгаа юм.

**Ж.Энхбаяр :** -Үгүй ээ Сайханбилэгээ бид унагаахгүй гээд байгаа юм. Та нар ийм ийм хууль хийх гэж байгаа ийм ажил хийх гэж байгаа юм тэгээд оруулж ирье. Ийм хэрэгтэй гээд тайлбарла л даа ойлгож байна уу. Юмаа тайлбарлаач тэгэхгүй орж ирээд л хүчээр шахаад л.

**Ч.Сайханбилэг :** -Та нар сонсохгүй ингээд байгаа биз дээ. Өрөөсгөл байхгүй юу даа.

**Ж.Энхбаяр :** -Би асуулт дуусгаадхая. Жанжин штабын даргаас асуулт байгаа юм. Батлан хамгаалахтай холбоотой байр зүйн зураг яриад байна л даа. 1:100000 зураг өнөөдөр батлан хамгаалах зориулалтанд ашиглаж байгаа юм. Энийг нууцаас гаргах асуудал ярьж байгаа юм. Энэнтэй холбоотойгоор салбарын эрх ашиг хөндөгдөх юм юу байна. Ялангуяа хоёр улсын хэлэлцээрийн хүрээнд ОХУ үндсэндээ бид Оросын хийж өгсөн байр зүйн зураг дээр энэ ажиллагаа явагдаж байгаа. Геологийн хайгуул ч тэр, Батлан хамгаалах бүх зураглал ч тэр явж байна. Тэгэхээр 1:100000 зураг гаргах нь ямар үр дагавар дагуулах вэ?

**Ч.Сайханбилэг :** -Батлан хамгаалах зориулалттай гэж та хэллээ шүү дээ.

**Ж.Энхбаяр :** -Батлан хамгаалах зориулалттай зураг бүгд нууцаас гарах гээд байна шүү дээ. Хоёрдугаарт та хариулаач Батлан хамгаалах зориулалтын зураглал өнөөдрийн 100000-ын зураглал хоёр хэр ялгаатай вэ? Үнэхээр өөр ялгаатай байж чадаж байна уу. Яг нэг байна уу?

**С.Содов :** -Монгол Улсын төрийн нууцын жагсаалтанд 100000-ны зураг нууцын зэрэглэлтэй байдаг. Энэ чиглэлээр манай жанжин штабт манай дэд дарга хариуцдаг энэ чиглэлээр нууцын зэрэглэлээс гаргаж болох эсэх талаар бичиг ирж байсан. Тэгээд боломжгүй юм гэсэн бичиг өгснийг би санаж байна. Яагаад болохгүй байгаа юм гэхээр нэгдүгээрт төрийн нууцын жагсаалтанд орсон байгаа юм. Энэ хоёр сүүлийн ойлголт. Би яг энэ чиглэлээр нарийн мэргэжлийн хүн биш, энэ чиглэлээр. Миний ойлгож байгаагаар хоёр ойлголт байгаа юм. Газар зүйн байрлалын 100000-ныхаар хийсэн зураглалууд бол нууцын жагсаалттай. Манай Батлан хамгаалах дээр, жанжин штаб дээр хадгалагддаг. Бид нарын ярьдаг нөгөө энгийн үгээр хэлэх юм бол google буюу энэ зураглалаар авсан зураглалууд энэ тэнд байдаг юм билээ. Чухам ямар зориулалттай яаж ашиглах гэж байгаа нь бол ёстой Байнгын хороогоор ярьж байж л энэ асуудлыг шийдэх байх.

Миний саяны хагас дутуу ойлгосноор буруу ойлгосон уу үгүй юу? Бүтээн байгуулалтын ажил хийхэд Улаанбаатар хотын раионд ч гэдэг юм уу хот суурин газар 100000-ны зурагтай харьцаж байх асуудал шийдэх юм гарч байхыг үгүйсгэхгүй. Тэгэхээр энийг тодорхой хэмжээний мэргэжлийн байгууллага, Тагнуулын ерөнхий газар, геодези зураг зүйн байгууллага энэ тэртэй хязгаарлалттай орчинд тодорхой хэмжээний орон зайг бол одоо чөлөөлөх асуудал байж болохыг үгүйсгэхгүй юм байна гэж би ойлгодог юм. Үнэхээр бол 100000-ны зургуудыг бол нарийвчлалтай хийсэн ийм л зураг бол байдаг л даа. Манайд бол цэргийн зориулалтаар ашигладаг ийм л юм. Би ийм л хариулт өгч чадах байна. Баярлалаа.

**Ж.Энхбаяр :** - Гол ялгаа нь Батлан хамгаалахад зориулсан зураг гэж тусдаа тэмдэглэгээтэй байна уу? Одоо бусад геологи, хайгуулд явж байгаа 100000-ын зураг тусдаа 2 юм яваад байна. Миний ойлгож байгаагаар нэг үг. Нэг тэр 100000-ын зураглал дээр цэгийнх нь тэмдэглэгээгээр хийдэг байхгүй юу. Тэрэн дээрээ төлөвлөлтөө хийдэг. Тэр тактикынхаа сургалт энээ тэрээ юмыг хийдэг.

**Ч.Сайханбилэг :** -Тэрэн дээр чинь тэмдэглэлээ хийчихээр төрийн нууц байхгүй юу.

**Ц.Цолмон :** -Тэрэн дээр чинь тэмдэглэлээ хийчихээр нууц тэмдэглэлээ хийгээгүй бол ашиглаж болно гэсэн үг гэж ойлгож болох уу. Тэрийг нь бас тодруулаарай.

**А.Хүрэлшагай :** -Тэгэхээр 1:100000 ба түүнээс их масштабын зураг гэж нэгдүгээрт ярих ёстой юм байгаа юм. Өөрөөр хэлбэл энэ ганцхан 100000-ын масштабын зураг биш.

Хоёрдугаар жанжин штаб, тагнуулын газарт геодезийн байгууллага хүмүүс байдаггүй. Яг энэ асуудлыг хариуцдаг байгууллага нь манайх юм байгаа юм. Газрын харилцаа геодези зураг зүйн газарт бол нууцын зэрэглэлтэй горим үйлчилдэг. Мөн бүтээн байгуулалттай холбоотой энгийн горим үйлчилдэг ийм хоёр юм байгаа. Энэ бол бид Батлан хамгаалах яам тагнуулын газартай тусгай журмаар эрх бүхий хүн орж ажилладаг ийм горим байдаг юм. Энэ бол нууцлалаа бүгд л хадгалж явсан. Шийдэх гээд байгаа арга нь батлан хамгаалах төрийн нууцын жагсаалтын тухай хуульд батлан хамгаалах хүрээнд 1:100000-аас их масштабын байр зүйн зураг гээд хийсэн болохоор геодезийн зургандаа мөн тэгээд хийсэн задалсан ч гэсэн зөрчилдөөд байгаа юм. Тэгэхээр батлан хамгаалах хүрээнд гэдгийг батлан хамгаалах зориулалтын гэдэг үг оруулж болдог бол.

Эсвэл 100000 ба түүнээс их масштабын батлан хамгаалах байр зүйн зураг гэдэг үг оруулж өгөх юм бол болж байгаа юм. Тэгэхээр батлан хамгаалах хуулинд бол зайлшгүй нэгдүгээрт ийм өөрчлөлт хэрэгтэй байгаа юм. Мэдээж бид нар геодезийнхээ хуулинд батлан хамгаалах хүрээнд болон нийтийн зориулалтын зураг гэсэн ийм хоёр ангиллыг оруулж байгаа юм. Тэр ангиллыг оруулахдаа өнөөдрийг хүртэл ЗХУ-ын үед үйлдвэрлэсэн батлан хамгаалах зориулалттай тэр зургуудыг бол ил болгох тухай асуудал ерөөсөө яриагүй энэ зургууд бүгд нууцаар хэвээр үлдэнэ. Нэг ч зураг ил гаргахгүй. Харин тэр суурин дээр нийтийн зориулалтаар үйлдвэрлэх байр зүйн зургад батлан хамгаалах элементүүдийг оруулахгүй гэдгийг би түрүүнд хэлсэн юм. Шаардлагатай бол дахиад хэлье. Тэнд бол хоёр зүйлийг авч үздэг юм. Байр зүйн зурган дээр нэгдүгээрт объектуудын байрлалын тухай ярьдаг. Хоёрдугаарт объектуудийн тайлбар бичиглэлийн тухай ярьдаг юм. Тэгэхээр байрлалуудын хувьд бол батлан хамгаалах зориулалттай угаасаа нууцалж хийсэн газар доорх барилга байгууламж окоп агуй онгоц нууцалдаг байгууламжууд эдгээрийг байр зүйн зурган дээр зурахгүй гэж заах юм.

Хоёрдугаарт зурагжуулалт хийхэд хэрэглэдэг үндсэн сүлжээний цэг тэмдэгт өндрийн тэмдэгтүүдийг бол мөн энгийн хэрэглээний байр зүйн зурган дээр зурахгүй.

Гуравдугаарт мөн энгийн хэрэглээний зураг дээр үндсэн сүлжээний координатын систем гэж байдаг юм л даа. Монголоор бол солбилцлын тор энэ торыг бол орон нутгийн координатын систем гэдгийг зохиогоод ингээд хийгээд явдаг ийм практик байгаа юм. Тэгэхээр өөрөөр хэлбэл үндсэн сүлжээний тороо бол энгийн хэрэглээний зураг дээр гаргахгүй гэж ингээд объектын байрлалын хувьд бол ийм гурван зүйлийг авч үзнэ гэсэн байгаа. Бичиглэлийн хувьд бол угаасаа агаар сансрын зураг дээр ил гараад ирдэг. Жишээлбэл онгоцны буух зурвас, цэргийн ангийн объектууд гэх мэт улс орны стратегийн ач холбогдол бүхий байгууламжууд мөн одоо цэрэг дайны үед ашиглагдаж болзошгүй туулахад хүндрэлтэй байрлалууд гэж байдаг юм. Одоо жишээлбэл намагтай гүн устай ч гэдэг юмуу, хавцалтай ч гэдэг юмуу, тэдгээрийн бичиглэлийг хийхдээ нийтийн зориулалтын бичиглэлийг хэрэглэж хийнэ гэсэн ийм аргыг ОХУ ч хэрэглэсэн байгаа. Мөн БНХУ-д ч ингэж хэрэглэсэн байгаа юм. Тэгээд өөрөөр хэлбэл батлан хамгаалах зориулалтын өнөөдрийг хүртэл 1:100000-ны болон түүнээс том масштабын 50000-ны, 25000-ны, 10000-ны, 5000-ны, 500-ын масштабын зурагнууд байгаа. Энэ зургуудыг бол бид ерөөсөө ил гаргахгүй, ерөөсөө энийг оролдохгүй, харин нийт шинээр үйлдвэрлэх гэж байгаа зургуудаа үйлдвэрлэхдээ саяны зүйлүүдийг хасаад нийтийн хэрэгцээний зориулалтын ингээд хасаад явах юм байна. Харин манай батлан хамгаалах яамны болон тагнуулын зориулалттай мөн төрийн тусгай хамгаалалтын зориулалттай байгууллагууд манай дээр байгаа нууцын ажилтнаар дамжаад энэ хуучин тогтсон горим, нууцын батлан хамгаалах зориулалтын зургууд бүгд хэвээрээ байна. Энэ одоо цаашид ажиллах болно.

**Ж.Энхбаяр** : -Яах юм тусдаа таны тушаал гаргаад ялгах юм уу. Тэр заалт байхгүй байгаа.

**А.Хүрэлшагай :** -Тэгэхээр энэ тайлбар миний ойлгож байгаагаар протоколд орж байгаа гэж ойлгож байгаа. Засгийн газраар шийдэх юмуу? Энийг бол одоо манай геодезийн хууль гарын багц хууль явж байгаа юм. Тэр хуулин дээр эдгээр зүйлүүд бол ороод явж байгаа юм. Энгийн зориулалтын зургийн тэмдэглэгээ тайлбар стандарт ямар байх вэ гэдэг тайлбар геодези, зураг зүйн хуультайгаа цуг явж байгаа.

**Ж.Энхбаяр :** -Томъёоллын хувьд зөрүү гараа байна шүү дээ. 32.1-ийн 100000 илүү масштабын байр зураг гэснийг гээд ингээд өөрчилсүгэй гээд өөрчлөнгүүт нөгөө урдны зургууд чинь бас давхар хамаарагдчихаад байгаа юм. Тэгэхээр энэ дээр жоохон ялгамаар байгаа юм. Одоо тэдэн оноос хойш шинээр үйлдвэрлэсэн ч гэдэг юмуу, үйлдвэрлэнэ ч гэдэг юмуу тийм маягаар тодотгол хийх үү.

**А.Хүрэлшагай :** -Тэгэхээр Энхбаяр гишүүнээ шинээр үйлдвэрлэх батлан хамгаалах зориулалтын зургуудыг хаачихаад байгаа юм. Оноор заачихаар. Өөрөөр хэлбэл маргааш ч юм уу, нөгөөдөр ч юмуу батлан хамгаалах зориулалттай зураг үйлдвэрлэнэ шүү дээ. Тэр үед давхар болчихоод байгаа байхгүй юу. 2012 оноос өмнө үйлдвэрлэсэн батлан хамгаалах зориулалтын зургийг нууцална гэчихээд тэрнээс хойш үйлдвэрлэсэн батлан хамгаалах зориулалтын зургийг үйлдвэрлэхэд болохгүй болчих гээд байгаа юм.

**Ч.Сайханбилэг :** -Энхбаяр гишүүнээ тэгэхээр цэвэр зориулалтаар нь зохицуулах гээд байгаа таны хэлээд байгаа урд нь хийсэн зургууд ч тэр ирээдүйд хийх зургууд ч тэр энэ жагсаалтанд орчих байхгүй юу. Таны нөгөө зохицуулалт яаж хийх юм гэдэг нь энэ төрийн нууцын жагсаалт гэдэг хууль чинь ерөөсөө ганц л ийм хууль байдаг. Дандаа ийм хүснэгттэй. Энэ хүснэгтэн доторх бичилтийг нь батлан хамгаалах зориулалттай 1:100000 –ны нарийвчлалтай гэсэн томъёоллоор сольчихож байгаа байхгүй юу. Тэгэхээр зэрэг таны хэлээд байгаа наад бүх юунууд чинь хангагдаад явчихаж байгаа байхгүй юу. Төрийн нууцын жагсаалт чинь хууль нь ийм байдаг. Зүгээр л хүснэгттэй 59 объект жагсаачихсан.

**Ц.Цолмон :** -Миний ойлгож байгаагаар бол урдах хязгаарлалт нь нь масштабаар нь нэрлэчихсэн. Тэгэхээр тийм л масштабын зураг бол цөмөөрөө нууц болчихоод болохгүй байгаа. Одоо бол агуулгаар нь тийм тийм зориулалттай. Батлан хамгаалахын ямар нэгэн мэдээлэл орсон байвал нууцдаа үлдээд бусад одоо зургууд нь ил үлдээд явах юм гэж ил ойлгоод явах юм байна.

За Ганбат гишүүн асууя.

**Д.Ганбат :** -Би бол энэ нууцын жагсаалт гарахыг дэмжиж байна.

Тэгэхгүй бол сүүлийн үед хүнд суртал энээ тэрээ гээд явж өгсөн байна. 2 сая 700, 800 мянган хүнтэй байж хаяг байхгүй олдохгүй. Тэрийгээ тогтоож чадахгүй байгаа нь бол ичгэвтэр байгаа байхгүй юу. Тэгээд өнөөдөр бодож л байна л даа. Энэ зургууд хамгийн сүүлд хэдэн онд хийгдсэн юм бэ? Би бол одоо сүүлийн 20 жилд тийм нарийвчилсан зураг хийгдсэн гэж бодохгүй байна. ЗХУ, БНМАУ гэж байх үед л хийгдсэн зураг байгаа байх гэж бодож байна. Тэрнээс хойш бол нилээд юм өөрчлөгдсөн байгаа. Манай хоёр хөршийн хувьд бол одоо нэг их тийм ялангуяа Орос Улсын хувьд бол бараг манайхаас нарийвчлалтай зураг тэд нарт байгаа байх гэж бодож байна. Яагаад гэвэл тэдний дивизүүд манайд байрлаж байсан шүү дээ. Нөгөө нэг талаар бол ер нь одоо тэгдэг л болчихсон байна шүү дээ. Би энэ компани пүүсүүдээр явж байхад бол тэр геологи хайгуулын янз бүрийн юм хийж байхад бол НАСА-гаас бол нарийвчилсан зургуудыг авчихсан юм билээ. Чөлөөтэй худалддаг юм билээ. Тэгээд бид нар нилээд олон жилийн өмнө хуулийг нилээд олон жилийн өмнөх зургийг тэрэн дээр бол оны хувьд ярьж болох юмуу. Тэрийг надад нэг тодруулаад өгчихмөөр байна.

Хоёрдугаарт бол хувь хүний гэдэг юман дээр эмзэглээд байна л даа. Тэр ямар төрийн байгууллагад нь өгч байх юм. Тэрийг нэг тодруулчихмаар байна. Гэтэл би хувь хүн дээр эмзэглээд төрсөн он, сар, байршил энээ тэрээ ямар билээ гэж бодоод үзсэн чинь нөгөө талаар мобиком, юнител ингээд энэ компаниудад бол бүгд мэдээллүүд нь байгаа. Манай насанд хүрсэн утастай иргэдийн. Яг төрийн юунд байгаа шиг. Бүртгэл хяналтын байгууллагад байгаа шиг тэр бүсчилсэн энэ тэр нь л байхгүй байх. Энийг нэг тодруулаад өгчих үү.

**Л.Гантөмөр :**-Эрхэм гишүүн таны асуултанд би өөрийнхөө хэмжээгээр хариулъя. ОХУ миний мэдэж байгаагаар манайд байгаа зурагнууд бол хамгийн сүүлийн үеийнх нь 1987 оны зураг байдаг. Тэрнээс хойш бол дахиж үйлдвэрлэсэн юм байхгүй. Оросуудын бид нарт байгаа зураг бол нилээд нарийвчлалтай. Сая одоо манайд Геодези, зураг зүйн газрын дарга ярилаа. Маш нарийвчлалтай, худаг, шанд, өвс, ургамал бараг ер нь тэр бүгдийг зааж өгсөн байдаг гэдэг утгаараа бол энэ их өндөр нарийвчлалтай нууцын зэрэглэлтэй зураг гэж үздэг. Нийтийн зориулалтын чиглэлээр ашиглана гэвэл сая даргын эхний хэлж байгаагаар бол энийг иргэний зориулалттай ашиглах тэнд байгаа нарийн деталь юмнуудыг нь хасаад тэгээд үйлдвэрлэснийх нь дараа Тагнуулын ерөнхий газар манай нууцын нөхдүүд өөрийнхөө зурагтай давхар хянаж үзээд тэгээд энэ нууцад харшлах объект байхгүй байна гэсэн байдлаар 100000-ны зураг хэрэглэж болох юм байна гэж ойлгож байна л даа. Тэр зураг зардаг тухайд бол тийм яриа байдаг юм. Яг одоо жишээ нь би одоо Жанжин штабын масштаб дээр арван хэдэн жил ажиллаж байна би бол сонсоогүй. Ийм хүн манайхаас зарсан гэж. Бүх зурагнууд манайд бий. Ингээд зарагдсан гэдгийг мэдэхгүй байна л даа. Бодвол ОХУ засуулууд цэрэг гарах үеэр Оросуудад байдаг материал энэ тэрээс авсан байдаг юмуу мэдэхгүй. Тэр өгөгдөхүүнтэй холбоотой бол би бас тэр чиглэлийн хүн биш учраас хариулж чадахгүй байна.

**Ц.Пүрэвдорж :** -Ер нь Иргэний бүртгэл мэдээллийн улсын сан маш нууцын зэрэгт орчихоор зэрэг бүхэлдээ орчихоод байгаа. Гэтэл 10 хүний байдаг юмуу сая хүний тодорхой мэдээлэл нь өөрөө нууц уу гэдгийг нэгдүгээрт ялгаж өгөөгүй.

Хоёрдугаарт бусад эрх зүйн хувьд зөрчилтэй болчих гээд байгаа юм. Аймаг болоод дүүргийн орон нутгийн сонгуулийн хууль болоод сонгогчийн нэрийн жагсаалтыг бие даан нэр дэвшигч болоод улс төрийн намуудад хэвлэж өгнө гээд жишээлбэл заачихсан байдаг. Гэтэл энэ дээрээ маш нууц гээд бас заачихсан байдаг. Энэ хоёр хууль маань эрх зүйн хувьд зөрчилтэй. Мэргэжлийн байгууллагууд ажлаа хийх гэхээр зэрэг сонгогчдын нэрийн жагсаалтан дээр тухайн хүний гэрийн хаяг бас бус мэдээллүүд байж байдаг. Гэтэл энэ хуулиараа маш нууц гээд заачихаар хоёр хууль хоорондоо ингээд зөрчилдөөд байдаг. Тэгэхээр гарцаа байхгүй энийг маш нууцаас гаргаж байж дараа дараагийн хуулиндаа байдаг юм уу хэрэглээндээ оруулахаас өөр аргагүй болчихоод байгаа юм. Бусад энэ хуулийг гаргаснаараа төрийн нэгдсэн мэдээллийн сан гэдэг маань төрийн үйлчилгээ төрийн мэдээллийн сан ажиллана. Эндээс төрийн байгууллагууд мэдээллээ авна.

Иргэдийг бол өнөөдөр маш олон лавлагаа орон нутгаас хот руу орж ирэх нэгдсэн мэдээллээр хангах бол төрийн байгууллагад байдаггүй учраас олон газруудаар явуулж олон лавлагаа авах гээд олон асуудал чирэгдлүүд үүсгэдэг. Хүнд суртал үүсгэдэг. Иргэд бухимддаг гээд олон асуудлууд байгаа юм. Эдгээрийг шийдэхэд энэ хамгийн гол асуудалтай юм. Төрийн байгууллага бол хувийн хэвшлийн байгууллагууд бол энэ ямар нэгэн мэдээллийн сан өгсөн юм байхгүй. Зүгээр өөрсдөө хэрэглэгчдийн түвшингөөрөө сангаа, мэдээллийн сангаа үүсгээд явдаг байх гэж бодож байгаа. Төрийн байгууллагууд гэдэг маань одоо халамж даатгал байдаг юмуу олон байгууллагууд байдаг л даа. Эдгээр байгууллагууд бол манайхаас дандаа мэдээллээ авдаг. Төрийн байгууллагууд одоо нэгдсэн мэдээллийн сантай болчих юм бол олон ажил болохгүйгээр сангаасаа аваад явчих юм.

**А.Хүрэлшагай :** -Зурагтай холбоотой нэмж тайлбар хэлж болох уу. Тэгэхээр одоо жишээлбэл Оюу толгой, Таван толгой дээр бол 1:50000-ны зураг хийж байгаа. Байр зүйн зураг хийгдэж байгаа. Тэдгээр зургуудыг үйлдвэрлэхдээ нийтийн зориулалтын болон Батлан хамгаалах зориулалтын гэдгийг ангилж өгөхгүйгээс болоод тэр зурган дээр одоо манай Батлан хамгаалах нууцлах шаардлагатай элементүүд зурагдаад явж байгаа юм. Нөгөө талаас аваад үзэх юм бол тийм учраас байр зүйн зураг гэдэг бол нийтийн зориулалт юм байна шүү. Ийм ийм юм тусгана. Энийг ингэж тусгахгүй гэдгээ одоо шийдэж өгөхгүй бол болохгүй байгаа юм. Эргээд үзэхгүй бол төрийн нууцын жагсаалтын хуулин дээр 100 гаас дээш бүх төрлийн байр зүйн зураг гээд хэлчихсэн байгаа юм л даа. Тэгэхээр би Отгонбаяр гишүүн Энхбаяр гишүүн хоёрын саналыг бол дэмжиж байна л даа.

Дэмжээд бид шийдэх арга нь өөрөө нууцын зориулалт нь бол яг байгаагаараа хэвээрээ байх юм. Цаашид Монгол Улсын нутаг дэвсгэр дээр үйлдвэрлэж байгаа бүх төрлийн байр зүйн зураг хоёр төрөл юм байна. Хоёр төрөл байхдаа нийтийн хэрэгцээний зориулалтын зураг нь цэрэг нь дайны объектуудад тэмдэглэгээг байхгүй юм. Тэрийг манай агентлаг дээр байдаг тагнуулын газраас тусгай зөвшөөрөлтэй нууцын ажилтнууд хянаад явдаг энэ тогтолцоо байгаа. Ингээд явах юм гэдгийг л тайлбарлаад байгаа юм л даа. Тэгэхээр хуулинд тэр батлан хамгаалах хүрээнд 100000-аас дээш масштабын байр зүйн зураг гээд шууд явсан байгаа байхгүй юу. Тэгэхээр байр зүйн зураг гэдэг үгийн өмнө батлан хамгаалах зориулалтын гэдэг үг оруулаад болох юм гэсэн санал байгаа юм. Тэгээд бусад зүйл нь манай геодезийн хуулин дээр орж ирэх юм байгаа юм.

Өнөөдөр ч гэсэн нууц хэвээрээ л байна. Ерөөсөө хэрэглэхгүй байгаа шүү дээ. Хэрэглэхдээ бид зөвхөн нууцын ажилтнаар дамжиж хэрэглэж байгаа. Гэсэн мөртөө байр зүйн зураг гэж нэрлэхэд хэцүү ч юм шиг 500-гийн 1000-ны масштабын зураг хийдэг энэ хуулиар зохицуулаагүй өнөөдөр явчихсан байхгүй юу. Бид одоо жишээлбэл хөдөө сумын төвд очоод яадаг вэ гэхээр байр зүйн зураг хийдэг. Хийхдээ орон нутгийн координат аваад тэгээд л хийгээд явчихдаг юм. Тэгээд л тэн дээр жишээлбэл Батлан хамгаалах зориулалтын цэргийн анги байх юм бол тэрийг нь сургууль ч гэдэг юмуу тэмдэглээд л явдаг. Практик дээр бол ингээд зохицуулаад явж байгаа юм. Бид ний энгийн хэрэглээнд зориулсан 100 байтугай тэрнээс бүр том 5000-ны масштабын зураг байна. Энийгээ бол бид үйлдвэрлэхдээ аргаа бараад л ингээд л жишээлбэл сумын төв барихад юмуу дулааны шугам сүлжээний зураг хэрэглэдэг шүү дээ. Тэрийг бид нар энгийн хэрэглээний өөрөөр хэлбэл энэ хууль өөрөө байр зүйн зураг гээд л биччихсэн учраас бүх төрлийн байр зүйн зургийг нууц гээд хэлсэнтэй адил болчихоод байгаа юм.

**Ц.Цолмон :** -Одоо бол бид нар саналдаа орно. Асуулт хариулт дуусах уу. Саналдаа орохоос өмнө ирцээ бүрдүүлэх арга хэмжээ авъя.

**Ж.Энхбаяр :** -Ирцийн шаардлага байхгүй би нэг санал хэлье тэгээд гарлаа.

Нэгдүгээрт Байнгын хороон даргад хандсан асуудал. Энэ Байнгын хороо маань нилээд нарийн мэргэжлийн ялангуяа аюулгүй байдлын чиглэлийн Байнгын хороо маань энэ. Эндээс гарч байгаа аливаа асуудал шийдэл маш сайн судалгаа, шинжилгээтэй, маш сайн мэдээлэл дээд үндэслэж гарч байх ёстой. Өнөөдөр энэ шийдэл гарах гэж байгаа процесс өөрөө яг тэр түвшинг хангаж чадсангүй Байнгын хороон даргаа.

Хоёрдугаарт асуудал оруулж байгаа Сайханбилэг сайд та ийм маягаар ахиад хурдан түргэн шахаад ийм маягаар асуудалд хандах юм бол явахгүй.

**Ч.Сайханбилэг :** -Бүх асуултанд чинь хариулчихсан шүү дээ.

**Ж.Энхбаяр :** -Хариулт чинь таалагдахгүй байна. Орчин бүрдүүлэхгүй байна мэдэв үү. Тийм болохоор бид сая ярьсан сая энэ МАХН дэмжихгүй. Ялангуяа тэр тагнуултай холбоотой мэдээлэл тодруулах хэрэгтэй гэж байна. Тэгэхээр манайх бас энэ асуудлаар завсарлага авна.

**Ч.Сайханбилэг :** -Авахгүй юу. Чи юм мэддэг юм. Тохиолдлоор Батлан хамгаалахын сайд болчихоод.

**Ж.Энхбаяр :** -Чамаар заалгахгүй мэдэв үү.

**Ц.Цолмон :** -Одоо байна шүү дээ. Саяын Ж.Энхбаяр гишүүний хэлсний дагуу хурлаа түр завсарлая. Хурлаа дараа үргэлжлүүлье.

***Хуралдаан 16 цаг 40 минутад өндөрлөв.***

**Соронзон хальснаас буулгасан:**

ХУРАЛДААНЫ ТЭМДЭГЛЭЛ

ХӨТЛӨГЧ П.МЯДАГМАА